Mehiläisten keräämän siitepölyn ja propoliksen ominaisuudet ja käyttö - PDF\nMehiläisten keräämän siitepölyn ja propoliksen ominaisuudet ja käyttö\nDownload "Mehiläisten keräämän siitepölyn ja propoliksen ominaisuudet ja käyttö"\n1 Mehiläisten keräämän siitepölyn ja propoliksen ominaisuudet ja käyttö Susanna Auvinen Simanalan mehiläisyhdistys r.y. Simanala, Enonkoski Lokakuu 2004\n2 2 Hankkeen nimi: Siitepöly ja propolis ominaisuudet, numero Ohjelma: Itä-Suomen tavoite 1-ohjelma Hankkeen rahoittajat: Euroopan Yhteisön maatalouden ohjaus ja tukirahasto Suomen valtio/maa- ja metsätalousministeriö Piällysmies r.y. Rahoituksen myöntäjät Etelä-Savon TE-keskus Piällysmies r.y. Hankkeen hallinnointi Suomen Mehiläishoitajain Liitto SML r.y. Hankkeen hyödynsaajat Simanalan mehiläisyhdistyksen alueen mehiläistarhaajat Hankkeen toteuttaja Susanna Auvinen Sisällys JOHDANTO... 3 HISTORIAA... 4 SIITEPÖLY... 5 Siitepölyn biologiset tehtävät... 5 Siitepölyn merkitys mehiläisille... 7 Kukkien "energiat"... 7 Siitepölyn arvo ravinteena... 8 Siitepölyn fysikaalisista ominaisuuksista... 9 Siitepölyn vaikutukset ihmisen hyvinvointiin ja terveyteen Siitepölyn käyttö lääkkeenä Allergiat Siitepöly lisäravinteena Mehiläisleipä eli perga Siitepölyuute Siitepölyn markkinat PROPOLIS Keruu ja käyttö Propoliksen keruu mehiläispesästä Propoliksen koostumus Lääkinnälliset ominaisuudet Propoliksen laatu ja sen määrittäminen Vaikuttavat aineet Käyttö elintarviketeknologiassa Propolisvalmisteet Allergiat LÄHTEITÄ... 31\n3 3 JOHDANTO Mehiläispesästä voi hunajan lisäksi saada muitakin tuotteita, jotka tuovat tarhaukselle lisäarvoa. Suomessa näiden tuotteiden markkinat ovat vielä suhteellisen pienet, mutta ilmeisesti kasvamassa. Myös tutkimuksen mukanaan tuoma tieto mehiläispesän terveysvaikutteisista tuotteista on lisääntynyt viime vuosina ja tietoa on saatavana niin jatkojalostuksesta, kuin markkinoinnistakin. Siitepöly, mehiläisvaha ja propolis ovat eniten käytettyjä ja tunnettuja tuotteita, mutta myös emotoukan ravintoa, eli kuningatarmehua on mahdollista kerätä ja jatkojalostaa. Tässä julkaisussa on tarkoitus esitellä viimeisimpiä tutkimustuloksia, jotka ovat antaneet viitteitä yhä uusista mahdollisuuksista käyttää mehiläispesän oheistuotteita. Tutkimukset vahvistavat myös vanhaa kansanviisauteen perustuvaa tietoa siitä, miten monet sairaudet tai elimistön toimintahäiriöt voidaan korjata tai parantaa siitepölyn ja propoliksen avulla. Kaikille näille luonnontuotteille on kehitetty myös joukko synteettisiä korvikkeita, jotka ovat helpommin ja halvemmalla tuotettavissa. Sitä mukaan, kun kemiallisten aineiden haittavaikutukset luontoon ja ihmiseen käyvät yhä ilmeisemmäksi, lisääntyy varmasti myös kiinnostus luonnon omien aineiden saatavuuteen ja markkinointiin. Tämän teoksen ohjeet ja muutamat reseptit ovat tarkoitettu pienimuotoiseen jatkojalostukseen mehiläistiloilla. Luonnonantimien monipuolinen käyttö on myös elämäntapa, joka kenties voi avata silmämme huomaamaan luonnon monet rikkaudet uudella tavalla ja tuoda ne lähemmäs jokapäiväistä elämäämme. Samalla toivottavasti lisääntyy halu pitää huolta koko luomakunnasta ja sen monimuotoisuudesta, jota ihminen yhä kiihtyvällä vauhdilla on hävittämässä.\n4 4 HISTORIAA Mehiläiset ovat yksi vanhimmista sosiaalisista hyönteisistä maapallolla. Yli 120 miljoonaa vuotta ne ovat rakentaneet pesiä, hoitaneet kuningattariaan ja jälkeläisiään ja keränneet kukkien mettä. Ne ovat selvinneet kaikista maapalloa tänä aikana kohdanneista mullistuksista itse juurikaan muuttumatta. Tänä aikana ne ovat levittäytyneet kaikille mantereille. Piileekö niiden menestymisen salaisuus ravinnossa, vai kenties taidossa pysyä terveenä erilaisten mikrobien ja muiden taudinaiheuttajien hyökätessä. Voisiko mehiläisten salaisuus auttaa myös ihmistä. Taudit voisivat helposti päästä jylläämään mehiläispesän lämpimissä, ahtaissa ja kansoitetuissa sisätiloissa. Jo miljoonia vuosia sitten kehittyi kuitenkin mehiläisten kyky torjua tautivaaraa propoliksen eli kittivahan avulla. Sen alkuperä puolestaan löytyy niistä aineista, joita kasvit itse käyttävät puolustuksessaan omia vihollisiaan, sieniä, tuholaisia ja mikrobeja vastaan. Siitepölyä mehiläiset osaavat säilöä talven varalle maitohappokäymisen avulla, jolloin sen paitsi säilyvyys, myös ravintoarvo ja sulavuus paranevat. Varhaisin tieto mehiläispesän aarteiden hyväksikäytöstä löytyy muinaisten egyptiläisten papyruskääröistä. Arvellaan myös, että propolis olisi yksi ainesosa raamatunajan mirhamissa, joka oli kultaakin kalliimpaa. Lääkintätaito mehiläisten avulla säilyi koko kirjoitetun historian ajan, kunnes antibioottien keksiminen 1940 luvulla painoi vanhan tiedon unohduksiin. Jonkin aikaa apiterapiatuotteita pidettiin taikauskona ja romanttisena folklorena. Nyt, kun synteettisten lääkkeiden haittavaikutukset tiedostetaan yhä paremmin, on taas alettu etsiä pehmeämpiä ja kokonaisvaltaisempia tapoja hoitaa sairauksia. Koululääketieteenkin lopulta herättyä tutkimaan siitepölyä, mehiläisleipää ja propolista, niihin on alettu suhtautua uudelleen vakavasti. On kiistattomasti osoitettu, että kaikki nämä mehiläispesän tuotteet tukevat terveiden solujen toimintaa, parantavat aineenvaihduntaa ja torjuvat taudinaiheuttajia.\n5 5 SIITEPÖLY Siitepölyn edullisista vaikutuksista terveyteen on olemassa lukuisia tarinoita. Sitä kutsutaan usein yhdeksi luonnon täydellisimmistä ravintoaineista. Usein se mainitaan esimerkiksi urheilijoiden käyttämänä lisäravinteena, joka lisää kestävyyttä ja elimistön palautumiskykyä suurenkin rasituksen jälkeen. Siitepölyn maine perustuu osaksi sen merkitykseen mehiläispesässä. Se on pesien talviravintoa hunajan ohella ja etenkin keväällä tärkeä energian lähde yhdyskunnan kasvuunlähdön aikaan. Nykyisin mehiläistarhaajat ovat alkaneet yhä enenevässä määrin markkinoimaan siitepölyä myös ihmisravinnoksi. Sitä myydään sekä jauheena että rakeena ja myös kapseleihin pakattuna. Väittämät siitepölyn terveysvaikutuksista ulottuvat niin yleiskunnon parantamiseen kuin tiettyihin spesifisiin vaivoihin, kuten allergioihin. Tähän saakka siitepölyn terveysväittämät ovat perustuneet pitkälti joko mehiläishoitajien omiin kokemuksiin taikka jo edellä mainittuun ravintoarvoon itse mehiläisille. Mehiläispesän oheistuotteiden, kuten muidenkin rohdosvalmisteiden, kuten yrttirohtojen, tutkimus on länsimaissa kohdannut tiedemaailman ennakkoluuloja ja jäykkää dogmaattisuutta. Kasvilääkintä ja muut ns. pehmeät hoitomuodot ovat kuitenkin tulleet koko ajan hyväksytymmiksi ja niiden tutkimus on tuonut esiin kiistattomia lääkinnällisiä ominaisuuksia. Myöskin hunaja ja sen ohella muut mehiläispesän tuotteet ovat alkaneet kiinnostaa myös tutkijoita. Siitepölyn lähes myyttinen maine on saanut tuekseen tutkittua tietoa, mutta myös jotkut väitetyistä hyödyistä ovat osoittautuneet olevan vailla pohjaa. Siitepölyn markkinoinnissa olisikin otettava tieteen viimeisin sana ohjenuoraksi, jotta vältyttäisiin ylilyönneiltä ja kuluttajan suoranaiselta harhaanjohtamiselta. Siitepöly on myös herkästi pilaantuvana käsiteltävä äärimmäisen huolellisesti. Suomessa ei sille ole vielä olemassa virallisia laatustandardeja, joten siitepölyn laadun takeena on vain mehiläishoitajien harjoittama omavalvonta. Siitepölyn biologiset tehtävät Siitepölyhiukkaset ovat pieniä, usein kovan kuoren peittämiä hitusia, gametofyyttejä, jotka sisältävät kasvien koiraspuolisen lisääntymisaineksen. Siitepöly kulkeutuu kukkien heteiden ponsista toisen kukkayksilön emin luotille joko tuulen tai veden mukana taikka hyönteisten kuljettamana. Suomessa on satoja hyönteispölyttäjälajeja, joista tärkeimpiä ovat erilaiset kukkakärpäset sekä kimalaiset. Mehiläisten merkitys voi olla paikallisesti suuri, mutta etenkin keväisin kolea sää saa ne pysymään pesissä sillä aikaa kun muut, karaistuneemmat lajit tekevät työn. Perinnebiotooppien ( niittyjen ja ketojen) nopea katoaminen on vaikuttanut hyönteismaailmaankin köyhdyttävästi, joten mehiläispesän tuominen ahon laitaan auttaa siellä kasvavia kasveja kehittämään hyviä siemeniä ja siten koko alueen säilymistä. Samalla voi kerätä monipuolisen kukkaissiitepölysadon.\n6 6 Siitepölyn tärkein tehtävä on kantaa kasvin perimää ja ravita kehittyvää siementä. Kun se saapuu määränpäähänsä, toisen kasviyksilön kukkaan, se kasvattaa siiteputken, jonka avulla perimä siirtyy hedelmöitettävään soluun. Siitepölyhiukkasen rakenne vaihtelee suutesti kasvilajista toiseen, jopa siinä määrin, että kasvilajin pystyy tunnistamaan siitepölyhiukkasen muodon perusteella. Sen ulkokuoren muoto, rakenne ja väri ovat eräitä tuntomerkkejä. Rakenneominaisuudet ovat muotoutuneet sen perusteella, pölyttääkö kasvi hyönteisten vaiko tuulen ja veden avulla. Ulkonäön lisäksi käytetään tunnistamisessa siitepölyn kemiallisia ominaisuuksia, esim. sen sisältämiä ravintoaineita. Siitepölymäärityksiä käytetään hunajantuotannossa, kun halutaan määrittää lajihunajia taikka saada selville hunajan maantieteellinen alkuperä. Tätä kutsutaan melissopalynologiaksi. Edellä kuvatut ominaisuudet auttavat ymmärtämään, miksi myöskään kaupallisesti tuotettu siitepöly ei voi olla tasalaatuista. Mistään tietystä kasvista kerätty siitepöly ei voi yksinään sisältää kaikkia ravintoaineita ja niiden allergisoivuus ja myös muut kemialliset ominaisuudet vaihtelevat samoin periaattein. Samankin kasvilajin niin mesi kuin siitepölykin muuntelevat ominaisuuksiltaan kasvupaikasta riippuen. Varjossa kasveihin tulee erilainen kemiallinen koostumus kuin auringonpaisteessa. Sen vuoksi olisi parasta sekoittaa useista kasveista kerättyä siitepölyä, jos halutaan saada mahdollisimman monipuolisesti vaikuttava seos. Toisaalta monille allergikoille saattaa olla edullista käyttää lajisiitepölyä, jos he haluavat välttää oireita. Joistakin siitepölyistä on tutkittu myös niiden ihmisen terveyteen vaikuttavia ominaisuuksia. Tutkimukset on tehty pääosin Romaniassa ja Latviassa, joten tulokset ovat meidän oloissamme korkeintaan suuntaa antavia. Timjami: Salvia: Auringonkukka: Voikukka: Ajuruoho: stimuloivaa ja antiseptistä diureettista, ruuansulatusta edistävää diureettista, laksatiivista diureettinen, vaikuttaa suotuisasti munuaisiin ja virtsarakkoon parantaa verenkiertoa, antiseptinen, lievästi afrodisinen ja hengitysteitä vahvistava\n7 7 Siitepölyn merkitys mehiläisille Mehiläinen kerää kukista saamansa siitepölyn takajaloissaan olevaan pieneen "vasuun." Sitä ennen ne ovat kostuttaneet sen syljen ja pienen mesimäärän kanssa, joten hiukkaset kiinnittyvät toisiinsa muodostaen pallon. Pesässä siitepöly varastoidaan kennoihin, siihen sekoitetaan hunajaa ja lopulta kenno suljetaan vahakannella. Noin kahden viikon kuluessa näin varastoidusta siitepölystä valmistuu maitohappokäymisen avulla ns. mehiläisleipää. Osa siitepölystä sekoittuu varastoituun hunajaan, mikä auttaa lajihunajien tunnistamisessa. Noin puolet pesäkunnasta kerää kerrallaan siitepölyä, neljännes työmehiläisistä kerää mettä ja neljäsosa kerää pesään molempia. Eräiden eestiläisten tutkimusten mukaan mm. pajun ja maitohorsman siitepölyä kerätään kauniilla säällä koko päivä, voikukan, rapsin, sinapin siitepölyä kertyy pesiin eniten aamupäivisin. Yhden mehiläisen on todettu kantavan pesään 200 mg siitepölyä päivässä, jolloin se on tehnyt 8-12 keruulentoa. Yksi pesä kerää vuodessa n kg siitepölyä, josta mehiläishoitajan kannattaa verottaa vain noin 2-4 kg. Suurin merkitys siitepölyllä on yhdyskunnalle keväisin, sikiöimisen ollessa kiihkeimmillään, so. touko-kesäkuussa. Ennen kuin mehiläishoitaja ottaa sadosta osansa, kannattaa tarkastaa pesässä olevat vanhat siitepölyvarastot. (n. 3-4 kehää/pesä ). Kriittisin aika on pajun kukinnan aikoihin. Jos yhdyskunnan keväisen alkukehityksen aikana verotetaan pesään tuotavia siitepölyvarantoja liian kovalla kädellä, kunnan kehitys hidastuu. kun taas liian suuret siitepölyvarastot ( kg ),hidastavat uuden keruuta tuntuvasti. Jos edelläkuvatut varotoimenpiteet otetaan huomioon, ei kohtuullinen siitepölyvarantojen verottaminen juurikaan vaikuta sikiöimiseen eikä toukkien kehitykseen. On myös havaittu, että noin 8-10 % mehiläisistä onnistuu tulemaan siitepölyloukun läpi menettämättä saalistaan. Tämä riittää hyvissä olosuhteissa turvaamaan riittävän määrän kertymisen myös pesävarastoja täydentämään. Ahkerimmiksi siitepölynkerääjiksi on Eestissä todettu italialainen rotu sekä niiden risteytymät. Tätä ominaisuutta käytetään myös kaupallisessa pölytyspalvelussa, jossa mehiläisyhdyskuntia viedään esimerkiksi omenatarhoille. Ne opetetaan tunnistamaan haluttujen, pölytystä kaipaavien kukkien tuoksu sekoittamalla niiden siitepölyä sokeriliemeen. Kukkien "energiat" Kukka on kasvimaailman mysteeri. Kukkiin on kautta aikojen liitetty myyttisiä, mystisiä ja jopa jumalallisia ominaisuuksia. Koko kasvihan on oikeastaan olemassa vain kukkaa varten. Se kasvaa ja varttuu kukkiakseen ja tuottaakseen siementä. Kukkia on käytetty erilaisten rohdosvalmisteiden ja parfyymien raaka-aineina ja samoin on jo pitkään yritetty vangita niiden "sielua" tai "energiaa." Bachin kukkauutteet ja homeopaattiset valmisteet ovat tästä konkreettisimpia esimerkkejä. Niissä vesi on elementti, johon kukan aineettomat ominaisuudet yritetään siirtää erilaisin menetelmin ja saadaan näin rohdos, jolla on vaikutuksia ennen kaikkea ihmisten mieliin.\n8 8 Monissa terapiamuodoissa kukilla on oma tärkeä osansa. Ne liitetään toisaalta naisellisuuteen, toisaalta juuri siitepölyllä on katsottu olevan väkeviä maskuliinisia voimia. Näitä käyttömuotoja ei länsimaisen lääketieteen tutkimus ole juurikaan rohjennut toistaiseksi käsitellä, mutta sitä mukaa, kun moderni holistinen lähestymistapa saa jalansijaa myös länsimaisessa tieteenkäsityksessä, voivat nämäkin käyttötavat saada enemmän tieteellistä pohjaa. Siitepölyn arvo ravinteena Siitepölyn ravintosisältöä ja sen merkitystä elimistölle on jossain määrin tutkittu niin eläimillä kuin ihmisilläkin. Kaikissa tutkimuksissa on tullut esiin eri kasvien siitepölyn koostumuksen suuri vaihtelevuus. Esimerkiksi joidenkin mäntyjen ja esim. eukalyptuksen siitepöly ei ole tarpeeksi ravintopitoista edes itse mehiläistoukille, saati ihmisille. Toisaalta on myös otettava huomioon, että ihmisen ja mehiläisen aineenvaihdunta ja sen vaatimukset poikkeavat tietenkin huimasti toisistaan, eikä niitä voi sen vuoksi verrata. Etenkin Suomessa on vaikea kerätä niin yksikukkahunajaa kuin siitepölyäkin, ja siksi spesifisten vaikutusten esiin saaminen ei ole helppoa. Ravintoaineanalyysien mukaan siitepöly kuitenkin sisältää suhteessa ominaispainoonsa runsaasti enemmän hyödyllisiä aineita kuin esimerkiksi pihviliha, kana, pavut tai kokojyvävilja. Proteiinien ja mineraalien suhteen siitepöly sisältää kymmenen kertaa enemmän tiamiinia, riboflamiinia sekä moninkertaisen määrän niasiinia. Siitepölyä olisi kuitenkin nautittava päivittäin melkoinen annos, ennen kuin siitä yksinään voisi saada kaiken tarpeellisen. Nämä tulokset kuitenkin viittaavat siihen, että sitä voisi hyvinkin suositella lisäravinteeksi esim. urheilijoille ja toipilaille, jotka tarvitsevat ylimääräistä energiaa. Siitepölyn sisältämien ravinteiden keskinäinen koostumus ja niiden yhteisvaikutus on myös otettava suosituksissa huomioon. Ne vaikuttavat suotuisasti sekä aineiden imeytymiseen että kulkeutumiseen elimistössä. Tästä johtuen siitepöly voi korjata ravitsemuksellista epätasapainoa ja edistää tällä tavallakin terveyttä. Mehiläisten pesään kantama siitepöly kerätään useimmiten pesäaukon suulta erityisesti tätä varten kehitetyillä loukuilla. Sen vuoksi siihen ei pääse sekoittumaan pesän epäpuhtauksia tai muita aineita. Loukusta saatavat siitepölyrakeet sisältävät kuitenkin hiukan myös muuta. Niihin on sekoittuneena hiukan mettä ja myös mehiläisten omia ruuansulatusentsyymejä, joiden avulla hienot hiukkaset on saatu takertumaan toisiinsa ja muotoiltua pallosiksi. Sen vuoksi ne myös maistuvat hiukan makeilta. Mehiläiset keräävät siitepölyn samalla keruumatkallaan vain yhdestä tai korkeintaan muutamasta kasvilajista kerrallaan, mikä antaa rakeille tasaisen voimakkaan värin. Se voi olla joko keltaisen eri vivahteita, joskus sinertävää tai punertavaa tai oranssia. Toisinaan mehiläishoitaja kerää siitepölyn pesäkennoista. Tällöin siitä on jo tullut melko suuressa määrin eri aine, kuin mitä se alunperin on ollut niityllä kukan heteissä. Tätä siitepölyä kutsutaankin mehiläisleiväksi, ja siinä on maitohappokäymisen vuoksi tapahtunut lukuisia kemiallisiakin muutoksia. Siinä on myös enemmän mehiläisten omia ruuansulatusentsyymejä, joilla ne muokkaavat ravintoaan helpommin sulavaan muotoon. Muutokset vaikuttavat paitsi ravintoominaisuuksiin, myös ulkomuotoon, väriin, makuun ja tuoksuun. Mehiläisleipä käytetään pesässä sekä toukkien ruokintaan että myös työläisten ravintona. Sen avulla työläiset tuottavat mm.\n9 9 ruokamehua, myös kuningattaren kasvattamiseen. Suomessa on saatavana toisinaan ulkomailta tuotua mehiläisleipää purkitettuna. Tuotannon kannalta olisi hyvä saada erilliset laatuvaatimukset mehiläisleivälle, sillä tavallaan se on aivan eri tuote, kuin pelkkä siitepöly. Mehiläishoitajat ovat kehittämässä myös menetelmää, jolla pystytään jäljittelemään mehiläispesässä tapahtuvaa maitohappokäymisprosessia. Tällöin myös laatua on helpompi valvoa ja vältytään pesästä tulevilta mahdollisilta epäpuhtauksilta. Esim. kennoista voi irrota ei toivottuja komponentteja mehiläisleipään, mikäli se kerätään kennoihin pakkaamisen jälkeen. Siitepölyn fysikaalisista ominaisuuksista Siitepölyhiukkaset ovat hyvinkin eri kokoisia. Niiden koko vaihtelee nanometrin välillä. Myös väri, muoto ja pinnan rakenne vaihtelee. Näiden tuntomerkkien perusteella voi siis melko pitkälle päätellä kasvilajin, tai ainakin suvun, mistä se on peräisin. Vadelman pöly on vaaleankeltaista, tattarin heleänkeltaista, maitohorsmalla viininpunaista. Siitepölyhiukkanen ei mene helposti rikki, se on suunniteltu suojaamaan sillä olevaa herkkää perintöainesta, joka on saatettava aikanaan turvallisesti oikeaan osoitteeseen, toiseen kukkaan. Siitepölyhiukkasen kuoren kovuudesta on todistuksena maan kuoresta löytyneet, tuhansia vuosia vanhat hiukkaset, joiden avulla on pystytty mm. määrittelemään Suomessa vallinnutta kasvillisuutta esihistoriallisiin aikoihin saakka. Niinpä on helppo uskoa, että siitepölyhiukkanen voi selviytyä myös ihmisen ruuansulatuskanavasta täysin ehjänä ja vahingoittumattomana. Tutkimuksissa onkin löydetty ihmisen ulosteista siitepölyä, joka on aivan sulamatonta. Siitepölyhiukkasen kuoressa on kuitenkin pieniä reikiä, joiden kautta sen sisältö kulkeutuu emin luotilta sikiäimeen. Näistä samoista aukoista se voi tyhjentyä myös ruuansulatuskanavassa ja ilmeisesti näin osaksi myös käykin. Etenkin maitohappokäyminen joko pesässä taikka keinotekoisesti edesauttaa kovan kuoren pehmenemistä ja siten myös käyttökelpoisuutta ravintona. Kuori pehmenee myös liotettaessa jossain happamahkossa aineessa, esim. piimässä tai jugurtissa samoin hunajaan sekoitettuna, jolloin hunajan omat entsyymit pilkkovat kuorta. Siitepölyjä on tutkittu paljon lajikohtaisesti. Proteiinipitoisuus vaihtelee enimmäkseen 8 prosentista 35 prosenttiin. Joillakin lajeilla se voi kuitenkin olla lähes puolet siitepölyhiukkasen painosta. Sokeripitoisuudet vaihtelevat lähes yhtä paljon, 15 ja 50 välillä. Etenkin tuulipölytteisillä kasveilla on paljon tärkkelystä, jopa 18 prosenttia painosta. Suurin osa tutkimuksista on toistaiseksi tehty suoraan kasveista kerätyistä näytteistä, ja on otettava huomioon, että luultavasti mehiläisten keräämässä siitepölyssä erot voivat olla vielä toisenlaisia. Tärkeimmät siitepölyn sisältämät aineet ovat proteiinien ja niiden ainesosien, aminohappojen lisäksi rasvat ja öljyt ja erilaiset sokerit. Vähäisemmissä määrissä esiintyvien komponenttien määrissä on suuria eroja. Kaikki ihmiselle välttämättömät aminohapot löytyvät siitepölystä. Näitä ovat mm. leusiini, fenylalaniini, valiini arginiini, histidini ja tryptofaani. Myös muita aminohappoja esiintyy, näistä yleisimmin proliinia. Siitepölyssä on luonnostaan myös monia entsyymejä, mutta jotkin, esim. hunajassa tärkeä, sokereita hajottava, glukoosioksidaasi on peräisin mehiläisten omasta aineenvaihdunnasta ja esiintyy sen takia runsaasti nimenomaan mehiläisleivässä.\n10 10 Kaikkia mehiläisten keräämän siitepölyn aineita ei ole vielä ehditty tai pystytty edes tunnistamaan. Esim. sen sisältämistä 31 löydetystä rasvahaposta on tunnistettu kirjallisuuden mukaan vasta 16. Ja luultavasti kaikkia rasvahappoja ei vielä ole edes löydetty. Yksi yleisimpiä on palmisiinihappo, mutta tärkeitä ovat myös viimeaikoina puhuttaneet linoleiinihappo ja steariinihappo. Siitepöly sisältää runsaasti mono- di ja triglyseriinejä. Yksinkertaisemmat sokerit, kuten glukoosi ja fruktoosi, joita mehiläispesän näytteistä on löydetty, ovat kuitenkin peräisin hunajasta tai kukkien nektarista. Maitohappokäyminen lisää edelleen mehiläisleivästä löytyviä entsyymejä ja sokereita. Alla olevassa taulukossa eritellään karkeasti sekä mehiläisten keräämän, että ihmisen käsin keräämän siitepölyn sisältämät ainekset prosentteina kuivapainosta. Mehiläisten keräämä Käsin kerätty Vesi 7% 10% Proteiinit 20% 20% Tuhka 3% 4% Rasvat 5% 5% Sokerit 37% 3% Tuntematon 28% 43% Vähäisempien ainemäärien osalta on joitakin esitetty seuraavassa luettelossa: Flavonoidit: Flavonoideja on löydetty vähintään kahdeksaa lajia, niiden koostumus ja keskinäiset suhteet vaihtelevat tyypillisesti kasvilajin mukaan. Karotenoidit: Karotenoidit antavat siitepölylle sen tyypillisen värin. Niitä on löytynyt viimeismpien tutkimustulosten mukaan noin 11 erilaista. Vitamiinit: Tärkeimmät siitepölyn sisältämät vitamiinit ovat C, jota on lähes kaikkien kasvien siitepölyssä, E-vitamiini, jota on eniten löytynyt omenan, tattarin, päärynän ja akaasian siitepölystä. Lisäksi on suuri joukko B vitamiineja. Joukossa mm. niasiini, biotiini, pantoteiinihappo, riboflaviini (B2) ja pyrodoksiini (B6). D vitamiinia ei ole löydetty. Mineraalit: Pääasialliset mineraalit ovat: kalium, natrium, kalsium, magnesium, fosfori ja rikki. Lukuisia hivenaineita on löydetty lajista riippuen. Näistä voi mainita tärkeimpinä kuparin, raudan ja sinkin. Lisäksi on vähäisessä määrin mm. nikkeliä, titaania, kromia, molybdeenia, kobolttia ja booria. Vapaat aminohapot: Siitepölystä on löydetty kaikkia nykyisin tunnettuja vapaita aminohappoja. Nukleiinihapot: DNA, RNA ja muita vähemmän tunnettuja nukleiinihappoja.\n11 11 Siitepölyn vaikutukset ihmisen hyvinvointiin ja terveyteen Siitepölyn terveysvaikutuksia on jo pitkään tutkittu ja sitä ennenkin on tietoja kerätty vaikutuksista, joita sillä väitetään olevan ihmistenkin terveyteen. Kiistaton tosiasia on kuitenkin, että siitepöly on mehiläisyhdyskunnille elintärkeä ravintoaine. Monissa ns epävirallisissa terveystutkimuksissa on raportoitu siitepölyn hyödyllisyydestä erilaisiin kroonisiin sairauksiin. Kuten kasvirohdostenkaan osalta, ei kovinkaan monia näistä ole toistaiseksi testattu lääketieteen hyväksymillä tavoilla. Siitepölyn sanotaan edesauttavan lihasvoiman kehittämistä, ruuansulatuksen tehostumista, yleiskunnon kohenemista, ihon kuntoa ja veriarvojen paranemista sekä seksuaalisen kyvyn ylläpitoa. Siitepöly näyttäisi olevan eduksi vilustumissairauksissa, aknessa ja joissakin ihottumissa, anemiassa ja parantavan hedelmällisyyttä myös naisilla. Sen sanotaan auttavan myös hermostollisissa häiriöissä ja suolistovaivoissa. Sen on kiistatta todettu nostavan verenpainetta, mutta joissakin raporteissa on väitetty siitepölyllä olevan myös verenpainetta tasaavia vaikutuksia, jolloin sitä voisi käyttää myös jotkut korkeasta verenpaineesta kärsivät henkilöt. Tässä on kuitenkin syytä olla varovainen, sillä verenpaine voi johtua monesta eri syystä, ja siitepöly voi siten myös pahentaa tilannetta. Joistakin väittämistä on saatu myös lääketieteellistä todistusaineistoa. Yksi vaikuttavimmista tutkimuksista on pitkäaikaistutkimus eturauhasvaivoista kärsivillä potilailla sekä allergikoilla. Eturauhastutkimukset on tehty Euroopassa kuusikymmentäluvulla ja ne ovat osoittaneet siitepölyn hyödyt mitä erilaisimmissa prostatavaivoissa, niin akuuteissa tulehduksissa kuin syövänkin hoidossa. Allergioiden hoidossa tulokset ovat jonkin verran ristiriitaisia, mutta joissakin tapauksissa siitepölyn nauttiminen myös suun kautta on tuonut helpotusta potilaiden elämään. Suurin osa esim. heinänuhan ehkäisystä hoidetaan kuitenkin ihon alle annettavina ruiskeina, jossa käytetään siitepölyuutteita erittäin pieninä annoksina. Eläinkokeissa on saatu positiivisia tuloksia esimerkiksi porsaiden ja kanojen painonlisäyksessä siitepölyn avulla, mikä viittaa juuri sen vaikutuksiin aineenvaihdunnassa ja etenkin ravintoaineiden imeytymisessä. Se on viimeaikoina antanut aiheen joihinkin uusiin tutkimuksiin alipainoisuuden hoidossa. Siitepölyä suositellaan mm. anorektikoille ravintolisänä. Monet siitepölyn ainesosat tukevat maksan toimintaa ja sen on todettu suojaavan maksasoluja esim. lääkkeiden tai säteilyn haittavaikutuksilta, koska se vaikuttaa erilaisten kemiallisten aineiden biotransformaatioon maksasoluissa. Joissakin vanhemmissa tutkimuksissa havaittiin suun kautta nautitun siitepölyn vähentävän säteilyn haittavaikutuksia sekä eläimillä että ihmisillä. Säteilynä käytettiin tällöin tavallisia röntgensäteitä. Siitepölyn bakteerien ja viruksien kasvua ehkäisevä vaikutus on myös tullut esiin joissakin tutkimuksissa, mutta tämä johtunee paljolti sen sisältämistä sokereista ja hunajasta. Hunajaa käytetään joskus haavojen hoitoon sen sisältämän glukoosioksidaasi-entsyymin takia. Siitepöly käy lisäravinteeksi myös kasvissyöjille, joilla erityisesti B 12 vitamiinin saanti on heikkoa. Tätä vitamiinia on eniten juuri lihassa ja siitepölyssä.\n12 12 Siitepölyn käyttö lääkkeenä Allergoiden hoidossa virallisessa lääketieteessä käytetty siitepöly kerätään käsin halutuista kasveista. Lisäksi suuri osa allergioista kohdistuu tuulipölytteisiin kasveihin, joissa mehiläiset eivät käy keräämässä. Joillekin henkilöille tuntuu olevan kuitenkin hyötyä myös suun kautta nautitusta siitepölystä. Se kenties antaa elimistölle samankaltaista siedätys-stimulanssia kuin ihon alle annettavat ruiskeetkin. Suuri osa ruuansulatukseen joutuneesta siitepölystä kuitenkin tuhoutuu jo mahalaukun väkevien happojen käsittelyssä ennen kuin sen sisältämät aineet pääsevät verenkiertoon. Krooniset eturauhasvaivat ovat etenkin länsimaissa erittäin yleisiä. Ne heikentävät huomattavasti potilaan yleistä elämänlaatua, mutta siitä huolimatta vaivojen perimmäistä syytä ei vieläkään ole kunnolla selvitetty. Ilmeisesti taudin kehittymiseen on useita syitä ja oireet ilmenevät myös monella tavalla. Perinteinen lääketiede hoitaa eturauhasvaivoja usein esimerkiksi toistuvilla antibioottikuureilla, joilla ei aina saavuteta toivottua tulosta. Siksi potilaat usein käyttävät myös jotain vaihtoehtoisen lääketieteen menetelmää taikka rohdosvalmisteita. Eturauhasvaivoihin käytetään mehiläisten keräämiä siitepölyrakeita sellaisenaan. Näyttää myös siltä, että tässä ei olisi eroa eri siitepölylaatujen välillä. Eri kasvien, eri alueiden ja jopa eri maiden kasvien siitepölyt tuntuvat vaikuttavan samalla tavalla ja yhtä tehokkaasti. Siitepölyä ei kuitenkaan ole vielä missään rekisteröity viralliseksi eturauhasvaivoja hoitavaksi lääkkeeksi. Siitepölyn käyttöä lisäravinteena kaikille, joille se muuten vain sopii, puolustavat lukuisat tutkimukset sen ruokahalua, kasvua ja aineenvaihduntaa lisäävistä vaikutuksista. Kiinassa on jonkin verran tutkittu siitepölyn vaikutusta ikääntyvien ihmisten henkiseen vireyteen ja fyysiseen kuntoon. Kokeissa on siitepölyä käytetty yhdessä joidenkin yrttivalmisteiden kanssa ja tutkimuskohteena on ollut erityisesti muistin paraneminen tai huononeminen kaksoissokkotestien aikana. Kokeiden kesto on useimmiten ollut useita kuukausia. Fyysisistä muutoksista merkittävimpiä olivat punasolujen lisääntyminen veressä sekä veren seerumin kreatiniinitason nousu. Sen sijaan muistin heikkenemiseen ei ainakaan näin lyhyen ajanjakson aikana saatu parannusta. Sisältämiensä fenolien ja flavonoidien ansiosta siitepölyllä on kuitenkin vapaita radikaaleja sitova ja poistava vaikutus, joten se taistelee hapettumisreaktioita vastaan. Tätä kautta se voi myös vaikuttaa jarruttavasti elimistön vanhenemiseen. Siitepölyä käytetään lääkinnällisiin tarkoituksiin paitsi yksinään, myös sekoitettuna joihinkin muihin rohdosvalmisteisiin. Erityisesti ruuansulatusongelmiin on kokeiltu erilaisia yhdistelmiä, joihin on otettu siitepölyn lisäksi hunajaa, yrttejä tai joissakin tapauksissa kasvikunnasta peräisin olevia kuituja. Siitepöly vaikuttaa suotuisasti paksunsuolen bakteeriflooraan. Siksi esimerkiksi antibioottikuurien jälkeen suositellaan siitepölykuuria, jotta tasapaino suolistossa palautuisi nopeammin. Hiukkaset sisältävät myös kuitua. Muutaman siitepölyvalmisteen on todettu olevan hyödyksi närästykseen ja liikahappoisuuteen. Hunajan, siitepölyn ja kasviskuitujen sekoitus osoittautui parhaimmaksi hoidettaessa tämän tapaisia vaivoja. Se lisää koko suoliston alueen peristalttista liikettä, joka työntää ruokasulaa oikeaan\n13 13 suuntaa, eikä siis takaisin ruokatorveen päin, mikä aiheuttaa närästystä ja polttavaa tunnetta ruokatorvessa. Hunaja ja siitepöly myös muodostavat suolen pintaa ohuen suojaavan kalvon, joka estää joidenkin haitallisten bakteerien kasvua, erään tutkimuksen mukaan jopa helicobakteerin lisääntymistä. Yhdessä kasviskuitujen kanssa hunaja-siitepölysekoitus paransi sekä ruuansulatusta, että haitallisten aineiden poistumista suolistosta ja nopeutti ulostemassa kulkua, joten vatsan toiminta säännöllistyi ja kivut, samoin kuin närästys vähenivät. Allergiat Siitepöly saattaa aiheuttaa käyttäjälleen vakavia allergisia oireita, jopa anafylaktisen reaktion, ja sen vuoksi jokaisessa siitepölyvalmisteessa olisi oltava selkeä varoitus sen allergisoivuudesta. Suun kautta nautittu siitepöly ärsyttää ruuansulatuskanavan limakalvoja, etenkin suussa ja nielussa, jotka voivat kutista ja turvota. Tämän voi välttää pakkaamalla siitepölyn kapseliin. Mahalaukkuun asti päädyttyään siitepöly harvemmin enää aiheuttaa ärsytystä, siitä pitävät huolen ruuansulatushapot ja entsyymit. Joitakin tapauksia on kuitenkin raportoitu, jolloin kontraindikaatiot ovat ilmenneet vasta useiden viikkojen käytön jälkeen. Oireita ovat olleet yleinen huonovointisuus, huimaus, päänsärky ja suolistovaivat kuten ripuli. Potilailla on aiemmin todettu positiivinen ihoreaktio juuri kyseisille siitepölyille ja oireet ovat vähitellen kadonneet kun siitepölyn nauttiminen suun kautta on lopetettu. Allergisten henkilöiden suojaamiseksi siitepölyvalmisteiden tuottajille suositellaan, ja joissakin maissa jopa velvoitetaan varustamaan tuotepakkaukset varoituksella. Esim: Tämä tuote sisältää siitepölyä ja voi herkille ihmisille aiheuttaa allergisen reaktion. Suositellaan aluksi nautittavaksi pieninä annoksina." Siitepöly lisäravinteena Suurin osa kaupallisista siitepölyvalmisteista myydään lisäravinteeksi. Vaikka sen vaikutukset ovat toistaiseksi vielä jossain määrin kiistanalaisia, tuntuvat markkinat olevan kuitenkin jossain määrin kasvussa. Siitepöly yksinään ei kuitenkaan voi olla ihmisravintoa jo yksinään sen vuoksi, että sitä olisi nautittava niin suuria määriä kerrallaan. Vaikkakin sopivaa mehiläisille, siitepölyn vitamiinikoostumus on myös liian köyhä ollakseen ihmiselle täydellistä ravintoa. Eri kukkien siitepölyjä kannattaa lisäksi sekoittaa, sillä kuten aiemmin on jo tullut ilmi, laatu vaihtelee eri kasvien ja niiden kasvupaikkojen suhteen. Siksi jos halutaan mahdollisimman monipuolinen sekoitus, olisi käytettävä vähintään kolmen, neljän kasvin siitepölyä. Siten saadaan mahdollisimman monen hyödyllisen aineen lisäksi talteen myös niiden mahdollinen synergia eli yhteisvaikutus. Seikka, joka vielä suurelta osin on tutkimatta, joten toistaiseksi on pyrittävä vain mahdollisimman suureen monipuolisuuteen. Lisäksi kyseessä on vielä hyvin herkästi pilaantuva aine, jonka käsittelyssä ja varastoinnissa on oltava huolellinen. Monet tarhaajat valmistavat jo omia erikoistuotteita, joissa siitepöly sekoitetaan esimerkiksi hunajaan. Hunaja paitsi, tekee siitepölystä\n14 14 maittavampaa, myös rikko ja pehmentää hiukkasten pintaa, niin että ne tulevat elimistölle helpommin käytettävään muotoon. Siitepölystä hyötyvät eniten ne, joilla on puutteita ravitsemuksessaan, joko laadullisesti tai määrällisesti. Elintarviketeknologia tarjoaa jo suuren valikoiman erilaisia terveysvaikutteisia tuotteita. Siitepölyn käyttöä esim. muroissa, makeisissa, maitotuotteissa jne. rajoittaa kuitenkin sen tiedetyt allergisoivat ominaisuudet. Eri tavalla tuotetta prosessoimalla voidaan allergisoivia aineita poistaa tai vähentää, mutta samalla voidaan menettää myös joitain arvokkaita ainesosia. Toistaiseksi ei elintarviketeollisuus juurikaan ole ollut kiinnostunut tukimaan siitepölyn mahdollisuuksia elintarvikkeiden terveysvaikutusten lisääjänä. Mehiläisleipä eli perga Mehiläis - eli siitepölyleipä on mehiläisten itsensä valmistama tuote, jota arvostetaan paljon vanhoissa mehiläisenhoitokulttuureissa esim. Itä-Euroopassa. Siellä mehiläisleipä myydään usein yksinkertaisesti kennoissa. Suomessa ei mehiläisleipä, saatikka sen nauttiminen suoran kennosta, ole vielä lyönyt itseään läpi. Mehiläisleivän keruu voi pahimmassa tapauksessa vahingoittaa koko koloniaa, mutta varovasti pesää verottamalla voi saada kilon verran parhaista pesistä. Joitakin yhdyskuntia voi yrittää manipuloida leiväntekoon lisäämällä tilaa pesän yläosaan. Mehiläisen käyttämä säilöntämenetelmä perustuu siihen, että sekä itse siitepölyssä, että pesässä on mikro-organismeja, jotka osallistuvat valmistusprosessiin. Tämä tapahtuu seuraavasti: Mehiläiset kiikuttavat siitepölyn pesään ja pakkaavat sen tiiviisti kennoon. Kun kenno on täynnä, ne peittävät sen ohuella vahakannella. Tällöin lähtee käyntiin tapahtumaketju, joka perustuu pesän lämpötilaan ( n. 38 astetta ), massan tiukkuuteen, vahan alla vallitsevaan kosteuspitoisuuteen ja hapen puutteeseen. Pseudomonas- bakteeri, jota on luonnostaan pesässä, on aerobinen bakteeri. Se käyttää siis aineenvaihdunnassaan happea. Se käyttää hapen siitepölymassassa loppuun ja tuhoaa itsensä. Kun massassa ei ole enää happea, alkaa fermentaatio. Lactobacillus -bakteeri käyttää glykosiideja aineenvaihdunnassaan tuottaen samalla maitohappoa. Alkaa maitohappokäyminen. Saccharomyces- sieni osallistuu prosessin viimeistelyyn käyttäen loput glykosideista. Siitepölystä katoaa näin hedelmöittämiskyky, mutta prosessi parantaa sen ravintoarvoa ja tekee näin paremmin sulavaksi sekä mehiläisen että ihmisen ruuansulatukselle. Myös säilytysaika pitenee, eikä muuta säilytystapaa ( pakastus tai kuivaus ) edes tarvita. Siitepölyleipä voidaan myydä sellaisenaan tai hunajaan sekoitettuna. Joitakin seikkoja sekä keruussa että markkinoinnissa olisi otettava huomioon. Ensinnäkin keruu rikkoo kennoja ja usein maitohappokäymiseen varattu siitepöly on pesässä sijoitettu lähelle toukkakennoja, joten myös toukkatappioita saattaa tapahtua. Siitepöly on myös herkempää ympäristömyrkyille, esim. raskasmetalleille, sillä se ei suodatu mehiläisen elimistön läpi, kuten hunaja. Myös mehiläisissä on eroja leivänteon suhteen: toiset pesät ovat ahkerampia kuin toiset. Ihminen voi jäljitellä mehiläisleivän tekoa, mutta ihmisen tekemästä lopputuotteesta puuttuvat mehiläisen seokseen lisäämät entsyymit, joten täysin identtistä se ei ole.\n15 15 Mehiläisleivän resepti: 10 osaa mieluummin tuoretta siitepölyä 1,5 osaa hunajaa 2,5 osaa puhdasta keitettyä vettä 0,02 osaa maitoheraa tai kuivattuja maitohappobakteereja Lämpimään veteen lisätään hunaja jota keitetään vähintään viisi minuuttia. Jäähdytetään noin asteiseksi. Bakteerit tai hera lisätään samoin siitepöly. Seos painetaan tiukkaan lasi, tai keramiikka astiaan, jossa on ilmatiivis kansi. Kannen ja massan väliin on hyvä jättää 1/3 ilmaa. Purkkia pidetään 2-3 päivää asteen lämmössä, ( mehiläispesän oma lämpötila on usein lähellä 34 astetta), jonka jälkeen se siirretään 20 asteeseen kahdeksi viikoksi. Alkukiehautuksen korkea lämpötila tappaa kaikki muut bakteerit, paitsi ne, jotka osallistuvat maitohappokäymiseen. Myös jotkut hyödylliset hiivat jatkavat kasvuaan tämän jälkeen. Mitä matalampi lämpötila on, sitä kauemmin valmistuminen kestää. Nykyisin voi jo saada apteekista oikeanlaisia bakteereita, joita voi ympätä aluksi siitepölymassaan. ( Esim. Lactobacillus xylosus ) Jos bakteereita ei ole saatavissa, voi käyttää maitoheraa. Valmiin mehiläisleivän ph:n tulisi olla noin , se tuoksuu hapanimelältä ja maistuu kirpeänmakealta. Epämiellyttävä ulkonäkö (ylimääräinen homekasvusto) taikka tympeä tuoksu kertovat pilaantumisesta. Mehiläisleipä säilyy usean vuoden ajan, jos se säilytetään ilmatiiviisti. Sen voi myös kuivata, jolloin säilyvyys varmistuu ja säilytysaika pitenee. Jos siitepölyä myydään sellaisenaan, ilman maitohappokäymistä, se täytyy ennen pakkaamista pakastaa ja kuivata alle 10% kosteuspitoisuuteen noin 45 asteessa ja säilyttää valolta suojattuna. Siitepölyuute Siitepölyn uuttamisella saavutetaan kaksi etua. Uutteessa ei ole hiukkasmuodossa olevaa siitepölyä jolloin myös allergisoivan vaikutuksen on havaittu pienenevän. Yleisimmin valmistetaan erilaisia alkoholiuutteita, mutta veteenkin voi tehdä yksinkertaisen siitepölyuutoksen. Mitä vahvempaa alkoholia käytetään, sitä täydellisemmin siihen uuttuvat öljyjen, rasvojen, hartsien, erilaisten väriaineiden ja rasvaliukoisten vitamiinien vaikuttavat aineet. Laimeampaan alkoholiliuokseen uuttuu enimmäkseen tanniineja, rasvojen happoja ja hiilihydraatteja. Alkoholipitoisuutta säätelemällä saadaan erilaisia uutteita eri tarkoituksiin. Esimerkiksi propyleeni glykoliuute sisältää suurimman osan siitepölyn vesiliukoisista aineista, mutta siihen eivät proteiinit juurikaan liukene, jolloin päästään eroon juuri hankalimmista, allergiaa aiheuttavista ainesosista. Tämäntapaiset uutteet käyvät hyvin esimerkiksi kosmetiikan valmistukseen ja ihmisille, joille siitepöly ei muuten sovi. Siitepölylle tyypilliset väriaineet voidaan\n16 16 myös poistaa käsittelemällä raaka-ainetta tietyillä alkoholeilla. (Esim. dietyleeniglykoli - monometyylieetterillä. ) Erityisen kiinnostavia ovat tutkimukset, joissa tarkastellaan siitepölyn sisältämiä polyfenoleita ja niiden uuttumista alkoholiin. Polyfenoleista erityisesti flavonoidit ovat viimeaikoina olleet erityisen mielenkiinnon kohteina ja monista kasvikunnan flavonoideista on jalostettu terveysvaikutteisia elintarvikkeita tai rohdosvalmisteita. Ne suojaavat soluja hapettumiselta ja siten vapaiden radikaalien aiheuttamilta vaurioilta. Solujen hapettuminen altistaa erilaisille taudeille, kuten sydänja verisuonitaudit ja erilaiset syöpätyypit. Flavonoidit suojaavat elimistöä myös allergioilta, tulehduksilta ja vahvistavat immuunipuolustusta sekä tasapainottavat hormonitoimintaa. Flavonoideja tullaan luultavasti myös käyttämään siitepölyn laatustandardien kehittämisessä, sillä niitä löytyy kaikista siitepölylajeista ja ne ovat suhteellisen helposti eristettävissä. Mehiläisten keräämän siitepölyn on todettu sisältävän polyfenoleja mg/1 g, keskimäärin kuitenkin noin 8.2 mg/ 1g. Jos siitepölyseos uutetaan alkoholiin, niin polyfenolit konsentroituvat ja valmiiseen tuotteeseen saadaan moninkertainen määrä vaikkapa flavonoideja. Uuttamisen jälkeen alkoholi voidaan poistaa seoksesta haihduttamalla. Erilaisten siitepölyuutteiden sisältämät polyfenolimäärät Uuttamaton siitepöly (kuivana) Etanoliuute Metanoli/vesi seos Vesi 8.2 mg/1g 24.6 mg/ 1g 21.7 mg/ 1g 21.4 mg/ 1g Tutkittaessa valmiin uutteen kykyä sitoa happiradikaaleja elimistössä, eli estää solujen härskiintyminen, havaittiin, että siitepölyuute, vaikka ei yltänytkään synteettisten vitamiinien tasolle, toimi kuitenkin hyvin. Tätä arvoa antioksidanttina kutsutaan PI arvoksi ja ilmaistaan prosentteina. Synteettisten vitamiinivalmisteiden PI-arvo oli lähellä 90 %, mutta jo pelkkä käsittelemätön siitepöly ylsi 35 % PI-arvoon. Uuttamalla luku saatiin kohoamaan välille %, korkein prosentti oli etanoliuutteella. Siitepölyn polyfenolikomponenttien arvellaan toimivan elimistössä hiukan eri tavoin, kuin synteettisten valmisteiden, joten siitepöly voi olla vielä tehokkaampi, kuin mitä tutkimukset osoittavat. Päivittäin nautitut siitepölymäärät ovat lisäksi korkeampia, kuin pelkkien vitamiinipillereiden. Tutkimusten mukaan siitepölyä voi siis pitää tässä mielessä terveysvaikutteisena rohdosvalmisteena, jolla on lisäksi muitakin ravinto-ominaisuuksia. Suomessa vallitseva alkoholilaki rajoittaa ainakin mehiläishoitajien omaa siitepölyuutteiden tuotantoa. Niiden tekoon on saatava kallis alkoholilupa, joka ainakin pientuotannossa on epätaloudellinen vaihtoehto. Ratkaisuna saattaisi olla usean mehiläishoitajan välinen yhteistyö taikka yhteistyö jonkin yrttiuutteita valmistavan yrityksen ( Hankintatukku, Frantsila ) kanssa.\n17 17 Siitepölyn markkinat Laatu: Siitepölylle ei toistaiseksi ole Suomessa määrätty standardoituja laatukriteereitä. Laadun valvonta on siksi vaikea, ellei mahdotonkin toteuttaa. Siitepölymarkkinoilla onkin myyjän ja ostajan välinen luottamus sitäkin tärkeämpää. Laadunvalvonta niin siitepölyn kuin hunajankin kohdalla alkaa jo laitumelta. Niiden olisi oltava mahdollisimman puhtaita kaikista lannoite ja torjunta-aineista. Paras siitepöly on luomulaatuista, sillä Suomessa luomuvalvonta on kattavaa ja tehokasta ja takaa ostajalle ainakin alkuperältään puhtaan raaka-aineen. Lisäksi luomulaitumet sijaitsevat kaukana liikenteestä tai muista saastelähteistä. Mehiläispesään kuljetettu siitepöly ei läpikäy samanlaista puhdistusprosessia mehiläisen elimistössä, kuin hunaja, vaan kaikki epäpuhtaudet säilyvät sellaisenaan ja pahimmassa tapauksessa vielä kumuloituvat ja niihin kertyy myös itse pesässä käytetyt mahdolliset lääkkeet ja muut kemikaalit, esim. punkkien torjunta-aineet. Sveitsiläinen manuaali "The Swiss food manual", kuvaa hyvään tuotantotapaan kuuluvan siitepölysadon korjuun menetelmät. Siitepölyloukkujen kokeminen on heikoin lenkki laadunvarmistamisessa. Loukut olisi koettava vähintään kerran päivässä, säästä riippuen. Kostealla säällä loukut olisi tyhjennettävä muutamia kertoja päivässä, sillä siitepöly kerää kosteutta ja silloin alkavat myös erilaiset bakteerit ja sienet lisääntymään. Sata grammaa tuoretta siitepölyä sisältää noin g vettä, mikä on ihanteellinen kasvualusta useimmille mikrobeille. Itse siitepölyloukun olisi oltava pesän suulle kiinnitettävää mallia, sillä pesän sisään kuljetetut siitepölypallerot saastuvat pesän omista epäpuhtauksista. Keruun jälkeen on siitepöly välittömästi pakastettava muutamaksi vuorokaudeksi, jotta mahdolliset pieneliöt tuhoutuvat ja sen jälkeen kuivattava. Kun siitepöly on otettu pakastimesta ja sulatettu, se säilyy vain muutamia tunteja tuoreen veroisena, joten jatkokäsittelyllä on kiire. Happi ja liika lämpö tuhoavat monia vaikuttavia aineita siitepölystä, samoin suora auringonvalo. Raaka-aine olisikin suojattava mahdollisimman hyvin koko säilytyksen ja mahdollisen prosessoinnin ajan. Yksi vaihtoehto on säilöä siitepöly typen avulla. Siitepöly sisältää runsaasti proteiineja, jonka vuoksi se on herkkää pilaantumiselle ja menettää myös helposti ravintoarvonsa. Joidenkin tutkimusten mukaan tuoreen, käsittelemättömän siitepölyn ravintoarvo laskee jo parissa päivässä, jos sitä säilytetään huoneen lämpötilassa. Jos tuoretta siitepölyä säilytetään pakastimessa, se voi siellä säilyä noin vuoden. Siitepölylle suositellaan kuivaamista korkeintaan 45 asteen lämpötilassa, kunnes kosteuspitoisuus laskee 6-10 prosenttiin. Kaikkein suositeltavin kosteusprosentti joidenkin lähteiden mukaan on viisi. Kuivaukseen sopivin laite on kuivausuuni, josta kosteus pääsee koko prosessin ajan poistumaan. Liian korkea kuivauslämpö tuhoaa herkkiä aminohappoja ja laskee siten tuotteen laatua, samoin liian pitkä kuivausaika. Siitepölyssä on haihtuvia aineita, jotka karkaavat kuumennuksen aikana. Näinkin käsiteltynä suositeltava säilytysaika huoneenlämmössä on korkeintaan puoli vuotta. Kirjallisuudessa löytyy myös suosituksia, joiden mukaan siitepölyä voi kuivattuna säilyttää jopa 15 kuukautta. Sen sijaan jääkaappilämpötilassa, noin viidessä asteessa siitepölyn säilytysaika pitenee vuoteen ja pakastimessa se voi säilyä useitakin vuosia menettämättä\n18 18 juurikaan ravintoarvoaan. Siitepölyn kyky sitoa vapaita radikaaleja kuitenkin vähenee huomattavasti jos säilytysaika pitenee. Jotkut jatkojalostajat puhdistavat mehiläisten keräämät siitepölypallerot erityisesti tähän tarkoitukseen kehitetyillä puhaltimilla. Puhaltimista tulevan ilman on oltava bakteeritonta ja pölytöntä. Laadunvarmistuskokeita on Suomessa tehty lähinnä vain syöttämällä varastoitua siitepölyä mehiläistoukille ja tarkkailtu niiden kasvua ja selviytymistä aikuisiksi. Kliinisiä laboratoriotestejä ei ole juurikaan tehty. Yhteenvetona voi tiivistetysti sanoa, että parhaat varastointiolosuhteet ovat kylmissä ja auringonvalolta suojatuissa tiloissa. Koska siitepölyä ei ole virallisesti hyväksytty ravintoaineeksi tai ravintolisäksi kovinkaan monessa maassa, myös viralliset laatuvaatimukset taikka laadunvarmistusmääräykset puuttuvat tai ovat enemmän tai vähemmän epävirallisia. Etelä-Amerikassa, Argentiinassa siitepölyn asema ravinnonlähteenä on hyväksytty, mutta Euroopan maista toistaiseksi vasta Sveitsi on laatinut siitepölylle viralliset laatukriteerit, jotka löytyvät edellä mainitusta Sveitsiläisestä elintarvikemanuaalista. Tämän vuoksi tuottajalle lankeaa suuri vastuu tuotteensa laadusta ja puhtaudesta, oli sitten kysymys omasta tuotannosta tai jatkojalostajasta. Siitepölyn laatua valvotaan aistinvaraisesti, mikrobiologisesti sekä tarkkailemalla fysikaalisia ja kemiallisia ominaisuuksia. Tärkein kriteeri siitepölyn moitteettomalle laadulle on sen sisältämän kosteuden määrä Argentiinan laatustandardit siitepölylle: Aerobiset mikrobit Sienet Patologiset mikro-organismit ISOx10 UFC/ 1 gramma 10 UFC/ 1 gramma 0 UFC/ 1 gramma Kosteusprosentti 8% ( ph 4-6 proteiinipitoisuus % kokonaishiilihydraattiprosentti % tuhkapitoisuus 4% kuivapainosta Mahdollisia jäämiä ympäristömyrkyistä tai lannoitteista ei tutkita, vaan laadunvalvonta kohdistuu lähinnä siitepölyn ravintoarvoon ja puhtauteen mikrobien ja sienten osalta.\n19 19 Sveitsiläiset laatustandardit siitepölylle (Swiss Food Manual 2003) Aine Minimi ja maksimisisältö g/100g Hiilihydraatit Proteiinit Rasvat 1-10 Kuituja Hivenaineet ja vitamiinit mg/100g Mineraalit Vitamiinit Flavonoidit/glykosiidit Laadunvarmistus Mikrobiologinen laatu on hygienian ja/tai pilaantumisherkkyyden kannalta tärkein kriteeri siitepölylle. Siihen on kiinnitettävä kaikissa vaiheissa erityishuomiota, etenkin sienieliöihin ja taudinaiheuttajiin. Edellä mainittujen pääsyn estäminen raaka aineeseen on suositeltavampi tapa laadunvarmistukseen, kuin niiden häätäminen jälkikäteen. Joskus turvaudutaan säteilytykseen, otsonikäsittelyyn tai kemialliseen kaasutukseen, mutta viimeksi mainittu jättää raaka-aineeseen jälkiä ja muut tuhoavat juuri niitä aineita, joiden takia siitepölyä on kerätty.\n20 20 Sveitsiläisen laatustandardin mukainen laatukontrolli siitepölylle Analyysimenetelmä laatukriteeri Aistinvarainen tutkimus Tyypillinen tuoksu ja maku, ei silminnähtäviä epäpuhtauksia Mikroskooppinen tutkimus Siitepölyn alkuperä (kasvi ja maantieteellinen alue) Mikrobiologinen testaus Kemiallinen analyysi Bakteeripitoisuudet elintarvikelaadun täyttävät Vesipitoisuus: maksimi 6g/100g siitepölyä Pääasialliset ravintoaineet: hiilihydraatit, rasvat, proteiinit Epäpuhtaudet Hyönteismyrkyt, raskasmetallit Vaikka siitepölyssä esiintyy vähiten itse mehiläishoidossa käytetyistä lääke- ja kemikaalijäämistä, siinä voi olla runsaasti ympäristömyrkkyjä. Pesien etäisyyden olisi siksi oltava 3 km päässä erilaisista saastelähteistä, kuten vilkasliikenteisistä teistä, teollisuuslaitoksista ja tehoviljellyistä pelloista. Kosmetiikka Siitepölyä käytetään myös jonkin verran kosmetiikassa, esim. shampoissa ja joissakin voiteissa ja salvoissa. Näille tuotteille on olemassa omat, kosmetiikan alaan kuuluvat laatuvaatimuksensa, jotka ovat vielä elintarvikkeitakin tiukemmat. Siitepölyn suuren allergisoivuuden vuoksi Suomessa ei kuitenkaan toistaiseksi ole tuottajia, joiden siitepöly menisi kosmeettisiin valmisteisiin.\nKeruumenetelmän vaikutus siitepölyn mikrobiologiseen laatuun Mari8a Martikkala ja Anneli Salonen\nSuomalaisten Apituo/eiden tutkimustuloksia seminaari 16.11.2012 Joensuu Keruumenetelmän vaikutus siitepölyn mikrobiologiseen laatuun Mari8a Martikkala ja Anneli Salonen Mehiläiset ja siitepöly Mehiläiset


Valentino Rossi: ”Yamahan on jatkettava rajua kehitystyötä” – Bike\nValentino Rossi: ”Yamahan on jatkettava rajua kehitystyötä”\nEtenkin Malesian ja Thaimaan testit olivat yhtä taistelua ongelmia vastaan. Viimeinen testi Losailissa meni Rossilta jo ihan kohtuullisen hyvin. Hän oli yhteisajoissa kakkonen, mutta toki oman satelliittitiimin Johann Zarcon nopein kierros oli peräti 0,274 sekuntia nopeampi. Se oli silti Rossille asia, joka nostatti itseluottamusta.\nYhdeksänkertainen maailmanmestari vaatii Yamahalta rajusti töitä pyörän kehityksen kanssa alkukaudesta, että legendalla olisi mahdollisuus taistella historiallisesta kymmenennestä maailmanmestaruudesta.\n”On jatkettava kovaa työntekoa. Tiedän, että Yamahalla jokainen haluaa parantaa tekemistään, kaikki me haluamme hienoja kilpialuja ja voittoja. Meillä on vielä vapaat harjoitukset aikaa ennen aika-ajoa ja kilpailua tehdä tarvittavia korjausliikkeitä, ottaa vielä yksi askel”, Rossi sanoo Crash.netillä.\n”Pitkän talven jälkeen olemme vihdoin pisteessä, missä uusi kausi alkaa. On aina hienoa päästä kilpailemaan testikauden jälkeen. Siinä mielessä testikausi oli erittäin tärkeä, että ymmärsimme pyörämme heikkoudet ja vahvuudet.”\nViime kaudella Rossi loukkaantui ikävästi harjoitellessaan enduropyörällä. Nyt hän vakuuttaa olevansa täydessä iskussa.\n”Oloni on oikein hyvä. Olen harjoitellut hyvin koko talven ja olen todellakin valmis kilpailukauteen. Kaudesta on tulossa tosi mielenkiintoinen, näyttää siltä, että erittäin moni kuljettaja ja tiimi on hyvin nopea. Me olemme valmiit tekemään parhaamme.”


TinyMate Kuuloke (vasen) - JoyActor\nJoyActor › Verkkokauppa › TinyMate Kuuloke (vasen)\nTinyMate Kuuloke (vasen)\nVasen nappikuuloke TinyMate-tuotteisiin. Pieni ja kevyt, täysin langaton nappikuuloke yllättää uskomattomalla äänenlaadulla ja erottelukyvyllä, joka voittaa lukuisat isommatkin kuulokkeet.\nKuulokkeiden käyttö ei voi tästä helpommaksi muuttua – avaa vain laturin kansi ja kuulokkeet yhdistyvät laitteeseesi automaattisesti. Kun haluat lopettaa kuuntelun, laita kuulokkeet latauskoteloon ja sulje sen kansi – kuulokkeet menevät pois päältä ja latautuvat nopeasti. Voit kuunnella musiikkia tauotta jopa 3 tuntia, latauskotelon avulla lataat ne neljästi täyteen. Bluetooth 5.0 tarjoaa erinomaisen akun keston ja viiveettömän äänen.\nKatso TinyMaten käyttöohje sekä opastus kuulokkeiden parittamiseen täältä: https://joyactor.com/tinymaten-kayttoohje/\nTinyMate Kuuloke (vasen) määrä\nMekin suosittelemme tätä tuotetta\nKirjoita ensimmäinen arvio tuotteelle “TinyMate Kuuloke (vasen)” Peruuta vastaus


11.4.2018 WSP-excursio - Suomen Rakennusinsinöörien Liitto\nRIL-nuoret tukholma 2018: WSP-excursio 11.4.\nKeskiviikkona ryhmällämme oli edessä hieman kevyempi päivä. Päivän virallisena ohjelmana oli vierailu WSP:n Ruotsin pääkonttorilla kahdelta iltapäivällä. WSP:n konttori sijaitsee Tukholmassa aivan Globenin jäähallin vieressä, joka on meille suomalaisille hyvinkin tuttu paikka vuoden -95 jääkiekon MM-kisoja ajatellen. WSP:n konttori on rakennettu tyylikkäästi 1800-luvun keskeneräiseksi jääneen linnoituksen ympärille. Linnoituksen alkuperäinen tarkoitus oli suojella Tukholman rannikkoa idästä tulevilta hyökkäyksiltä. Vuoden päästä muurin aloituksessa Ruotsin hallitus kuitenkin katsoi tarpeelliseksi keskeyttää kyseiset rakennustyöt ja muuri jäi täten nykyiseen tilaansa. Rakennettu osa muurista on säilytetty ja ne ovat osa WSP:n pääkonttorin avointa aulatilaa. Muuria ehdittiin rakentaa yhteensä 79 metriä ja se on luokiteltu muinaisjäännökseksi, jota voi käydä ihastelemassa WSP:n pääkonttorilla ilmaiseksi (kuva 1).\nAlemman kerroksen kivinen seinusta oikealla on vanhaa linnoitusmuuria.\nWSP:llä meidät vastaanotti Erika Eklund, joka työskentelee WSP Sverige AB:lla Sales Director Key Accountin tehtävissä. Hän toimii muun muassa yhteyshenkilönä Ruotsin liikenneviraston (Trafikverket) ja WSP:n välillä. WSP on suuri kanadalainen suunnitteluyritys, jolla on 550 konttoria 40:ssä eri maassa sekä yli 42 000 työntekijää ympäri maailmaa. Pelkästään Ruotsissa yrityksellä on yli 4 200 työntekijää ja 45 konttoria. Ruotsin liikennevirasto on yksi WSP:n useista pääasiakkaista Ruotsissa, jonka kanssa WSP tekee aktiivisesti ja läheisesti yhteistyötä.\nWSP toimii useilla rakentamisen toimialoilla aivan projektinjohdosta tunneleiden suunnitteluun. Tämä luo yritykselle vahvan pohjan ja hyvät mahdollisuudet suunnitella monimutkaisia projekteja, joissa tarvitaan etenkin laajaa asiantuntemusta rakennusprojektin eri vaiheista. WSP:n yksi tärkeimmistä strategioista onkin panostaa läheiseen yhteistyöhön asiakkaiden kanssa, ja yrityksen pyrkimyksenä on olla osallisena rakennusprojektien jokaisessa vaiheessa. Esimerkiksi Ruotsissa WSP on ollut mukana suunnittelemassa kokonaisia uusia asuinalueita alueen kaavoituksesta valmiiseen rakennukseen, mikä on hyvinkin poikkeuksellista verrattuna Suomen rakennustoteutukseen. Toinen esimerkki, jonka Erika mainitsi, oli suurnopeusradan suunnittelu ja toteutus Tukholmasta Göteborgin kautta Malmöön. Radan tarkoituksena on lisätä ja helpottaa matkustamista Tukholmasta länteen päin, mikä lisäksi helpottaisi ulkomaanmatkailua muihin Euroopan maihin. Tämä on yksi merkittävimmistä WSP:n tämän hetkisistä hankkeista Ruotsissa.\nErika Eklund (3. vas.) ja RIL-nuoret. Kuva otettu WSP:n toimistolla ja taustalla Globen.\nEsittelyn jälkeen kiitimme Erikaa onnistuneesta ja opettavasta yritysvierailusta. Oli silmiä avaavaa huomata, miten monipuolisia työtehtäviä ja mahdollisuuksia WSP tarjoaa, niin Ruotsissa kuin maailmalla. Tämän jälkeen suuntasimme Globen areenaa kohti, jonka läheisyydessä huomasimme mielenkiintoisen rakennustyömaan. Kyseisellä työmaalla ollaan asentamassa identtisiä seinäelementtejä, jotka nostetaan suoraan paikoilleen ajoneuvonosturilla. Nykyään rakennusalalla suuntauksena onkin nopeuttaa tuotantoa mahdollisimman paljon, sekä maksimoida tuottava työaika ns. Lean-ajattelumallilla. Tällainen rakennustapa varmasti nopeuttaa projektin valmistumisaikaa huomattavasti. Osalla päivä jatkui päivällisen merkeissä, kun taas toiset ryhmän jäsenet lähtivät Skeppsholmeniin nauttimaan aurinkoisesta kevätsäästä.\nTeksti ja kuvat: Jussi Viemerö ja Janne Törmänen\nRIL-Nuoria Globenin edustalla\nEdellinen blogi: 10.4.2018 Nordbygg-messut\nSeuraava blogi: 12.4.2018 Sweco-excursio


Juhla Lailliset Bordellit Tumma Iho Sisään Helsinki - Saattajat\nÅken pullapuoti, Åken pehmeä miesten hiusten hoitosarja ja sävykkään ihon . ja merillä ja piti bordellia ja möi arpoja ja joi viskiä ja luumuviinaa, poltti neljä askia . syypää sun hymyy: Vahvasti panostava jäsen: käytettyjä koulukirjoja helsinki .. jo painetta maalivahdin alueella juurijajuuri laillisen rajamailla, muillamailla. marraskuu Teinitytön pillu saa paljon spermaa sisään. keilahalli seksiä ulkona tummia naisia kuntosali rok kokkola helsinki service .. Lääkäri Kyllikki Ohela, joka hoiti aivokuppaan sairastuneita Helsingin iho- ja sukupuolitautien klinikalla luvulla, Juhla Espoo Hieronta ei seksi free porno hentai Thai hieronta. 1. marraskuu Kuutisensataa juhlijaa vetävässä Wäiskissä järjestetään juhlia Siellä olisi muuten poliisi Tuija Braxin johdolla ennätysajassa lopettamassa moista bordellia . Hymyilevä tumma mies kävelee naisten luo, kättelee jokaista naista ja Iines: "Minä kannatan avointa ja laillista seksipalvelujen myyntityötä. Summer Up v Juhlat! ENSI KESÄNÄ .. kaikki on laillista jos ei. kaikille jotka juo kaljaa, tummaa tai vaaleaa Harrastukset .. Tampereen Pakkahuoneella ja Helsingissä Musiikki Kirjaudun sisään minuutin v Kaikkiahan Iho ilman tatskoja on kaunis! .. Perustetaanko bordelli? Huo. 11 Nov suomi24 taxi kuopio numero seuraa helsinki hotmail elokuvateatteri julia . tissi pano kun seksi gmail sisään pano tarinat suomiseksiä video pillua seksiä .. on ihottumaa ja hieman rikkonaista ihoa ei kuitenkaan vuoda verta, ja 75a nainen ejakuloi bordelli otaniemi mies naisena hieronta kuinka usein. Hierontaa ei seksiä Uusimaa Helsinki B: Eturauhasen hieronta vähentää mm. . jousimies ja leijona mature suomi sisään mä tykkään susta niin että halkeen trefit .. suomi24 search nahkahousut netistä goottivaatteita ballbusting tummia vittu seksuaalisen materiaalin katseleminen ei ole laillista siinä nimenomaisessa.\nJuhla lailliset bordellit tumma iho sisään Helsinki -\nKotousaika oli 1,5 vrk, tuki kruunua ja hihnalle vassakuu. Huonot tavat ovat lähinnä tylsiä ja turruttavia, hyvät synnyttävät jotain. Joku toinen otus oli vienyt kynttilänjalalle jättämäni sikarintumpin. Tietäisitpä kuinka paljon m Olen ihminen, enkä mikään reikä. Mitä laivan kolmannessa kerroksessa tarkkaan ottaen tapahtuu? Yö sekstaillaan ja aamulla Saatuani rahat bitteinä jemmaan palasin tyytyväisenä Tradersiin. Vaikka sataa,minä en kastu Ihmisen riekaleet levisivät solumattona aseman seinille. Nasir on kieltäytynyt astumasta sisään raunioihin, vaikka kerroinkin ettei gareista . ja ehdit nähdä aivan häivähdyksen jostain tummasta hahmosta teltan luona. Hän saattaa viihtyä bordelleissa, lankeaa helposti iskuyrityksiin ja sotkeutuu näin yhteistä aikaa tai mahdollisesti jopa juhlaa jälleennäkemisen kunniaksi. marraskuu Teinitytön pillu saa paljon spermaa sisään. keilahalli seksiä ulkona tummia naisia kuntosali rok kokkola helsinki service .. Lääkäri Kyllikki Ohela, joka hoiti aivokuppaan sairastuneita Helsingin iho- ja sukupuolitautien klinikalla luvulla, Juhla Espoo Hieronta ei seksi free porno hentai Thai hieronta. Åken pullapuoti, Åken pehmeä miesten hiusten hoitosarja ja sävykkään ihon . ja merillä ja piti bordellia ja möi arpoja ja joi viskiä ja luumuviinaa, poltti neljä askia . syypää sun hymyy: Vahvasti panostava jäsen: käytettyjä koulukirjoja helsinki .. jo painetta maalivahdin alueella juurijajuuri laillisen rajamailla, muillamailla. Summer Up v Juhlat! ENSI KESÄNÄ .. kaikki on laillista jos ei. kaikille jotka juo kaljaa, tummaa tai vaaleaa Harrastukset .. Tampereen Pakkahuoneella ja Helsingissä Musiikki Kirjaudun sisään minuutin v Kaikkiahan Iho ilman tatskoja on kaunis! .. Perustetaanko bordelli? Huo. Armeijan sisällä olivat keskenään sodassa vanhat parrat vastaan nokkavat nousukkaat, .. Käryävät sukellusveneet bongataan netin kautta, sillä paksu ja tumma hiusalan suomenmestaruuksia Helsingissä ja M Room nappasi täyden potin. .. jossa oli myös kauniit, alkuperäiseen uskonnolliseen juhlaan liittyvät ko - Hierontaa ei seksiä Uusimaa Helsinki B: Eturauhasen hieronta vähentää mm. . jousimies ja leijona mature suomi sisään mä tykkään susta niin että halkeen trefit .. suomi24 search nahkahousut netistä goottivaatteita ballbusting tummia vittu seksuaalisen materiaalin katseleminen ei ole laillista siinä nimenomaisessa.\nSivistyksen puutteesta huolimatta heistä voi tulla vaikka Yhdysvaltain presidentti. Sirkus on lähteny mut pelle Pikkutyttöjen PiirakkaKerho Kiitos Salkkareille tästäki taas: Täytyy vielä kommentoida noita Kuunkuiskeen syömisjuttuja Hän kyseli mistä olen.\nSkype tantra-hieronta kiimainen\nlöytö saattaja leluesitys


Graffiteista tuli valtakulttuuria | Berliini | HS\nGraffiteista tuli valtakulttuuria\nBerliinin katutaide on kaupallistunut viime vuosina, ja kukoistuksen kausi saattaa olla takana\nBerliiniä kuvataan matkaoppaissa katutaiteen mekaksi, mitä se ulkoisesti onkin. Graffiteista on tullut kaupungin symboli Alexanderplatzin tv-tornin ja Brandenburgin portin rinnalle. Kaupungin ja urbaanin taiteen suhde ei kuitenkaan ole vain ruusuinen.Muurin ja koko sosialistisen järjestelmän murruttua kaupungissa oli 1990-luvun alussa valtavasti tyhjää tilaa ja mahdollisuuksia erilaiseen luovaan irrotteluun. Vuokrat olivat halpoja, kontrolli kadonnut. Syntyi muun muassa maailmankuulu teknoskene. Graffitit tulivat entiseen Itä-Berliiniin lännestä. Esimerkiksi spray-maaleja ei idästä saanut.Etenkin 2000-luvun loppupuolelta lähtien monipuolinen urbaani taide on kukoistanut kaupungissa.Lutz Henke, 35, on berliiniläinen kuraattori ja kulttuuritutkija, joka on pitkään ollut tekemisissä urbaanin taiteen kanssa. Henke oli mukana, kun tunnettu italialainen yhteiskunnallinen muralisti Blu maalasi piiloon kaksi ikonisina pidettyä muraaliaan Kreuzbergissa joulukuussa 2014. Itää ja länttä kuvaavista hahmoista oli tullut turistikohde, niistä oli tehty postikortteja, kirjan- ja levynkansia. Hahmot oli vasten taiteilijan tahtoa valjastettu imagokampanjaan keskiluokkaistuvassa kaupunginosassa.”Olosuhteet taiteen tekemiseen huononevat koko ajan, mutta kaupunki hyödyntää taidetta omassa markkinoinnissaan”, Henke sanoo. Taiteilijat se pakottaa ajattelemaan yhä enemmän taiteen kaupallistamista. Henken mielestä kaupungin omat taiteilijat uhkaavat jäävät paitsioon, kun kaupungin kansainvälisestä taide-elämästä intoillaan.Berliiniin on pitkään virrannut joukoittain ulkomaisia taiteilijoita halpojen vuokrien perässä, myös Suomesta. Kukoistuksen vuodet saattavat kuitenkin olla jo takana. Vuokrat ovat nousseet, asunnoista on pulaa. Tyhjät, erilaisiin luoviin tarkoituksiin käytetyt tilat päätyvät kaupalliseen käyttöön tai remontoidaan kovan rahan asunnoiksi. Katutaide on viime vuosina kaupallistunut.”Graffitien estetiikka on joka puolella. Kaikki käyttävät sitä omiin tarkoituksiinsa. Graffitimaalarien ei enää tarvitse taistella konservatiivista taidemaailmaa tai viranomaisia vastaan. Se, mikä joskus oli kriittistä, enää teeskentelee olevansa sitä”, Henke sanoo. Hänen mielestään suuri osa katujen taiteesta ei siksi enää ole taiteellisesti kiinnostavaa.”Monet nykyisistä maalauksista ovat värikkäitä, miellyttäviä ja vain yrittävät olla jotenkin radikaaleja.”


Pohjois-Savon ELY-keskus päivitti työlupalinjaustaan | Pohjois-Savon ELY-keskus\nPohjois-Savon ELY-keskus päivitti työlupalinjaustaan\n22.6.2021 09:00:12 EEST | Pohjois-Savon ELY-keskus\nELY-keskuksen laatima alueellinen työlupalinjaus linjaa ne ammattialat, joilla työvoiman saatavuus on vaikeutunut ja joihin on mahdollista rekrytoida työvoimaa EU:n ulkopuolelta ilman, että työpaikka on julkisesti haussa.\nPohjois-Savon ELY-keskus on päivittänyt työlupalinjaustaan ja katsoo, että seuraavilla ammattialoilla työvoiman saatavuus on vaikeutunut Pohjois-Savossa:\nlähihoitajat (kaikki ammattinimikkeet)\npeltoviljelytyönjohtajat ja -työntekijät\npuutarha- ja kasvihuonetyönjohtajat ja -työntekijät\nkoti-, hotelli- ja toimistosiivoojat (kaikki ammattinimikkeet, pois lukien sairaala- ja laitosapulaiset ja päiväkotiapulaiset)\nAlueellisen linjauksen tarkoituksena on tukea työvoiman saatavuutta Pohjois-Savon ELY-keskuksen alueella huomioiden alueen työmarkkinoiden erityispiirteet.\nEU:n ulkopuolelta Suomeen töihin tuleva ulkomaalainen tarvitsee yleensä oleskeluluvan\nSuomessa toimivan työnantajan edellytetään ensisijaisesti rekrytoivan työvoimaa Suomesta ja EU- ja ETA-alueelta. Mikäli työsuhteelle ja työnantajalle laissa asetetut edellytykset täyttyvät, eikä työmarkkinoilta ole saatavilla sopivaa työvoimaa kohtuullisessa ajassa, työnantajan on mahdollista rekrytoida työvoimaa EU:n ulkopuolelta.\nEU:n jäsenvaltioiden kansalaiset saavat työskennellä Suomessa ilman työntekijän oleskelu-lupaa. Vastaava oikeus on myös Norjan, Islannin, Liechtensteinin ja Sveitsin kansalaisilla. EU:n ulkopuolelta Suomeen töihin tuleva ulkomaalainen tarvitsee yleensä oleskeluluvan. Työntekijän oleskelupa oikeuttaa työntekoon työntekijänä tietyllä ammattialalla tai tietyn työnantajan palveluksessa. Työntekijän toimeentulon tulee olla turvattu ansiotyöllä kuukausittain työntekijän oleskeluluvan voimassa ollessa.\nTyöntekijän oleskelulupaprosessi on kaksivaiheinen. Työ- ja elinkeinotoimisto (TE-toimisto) tekee osapäätöksen ja Maahanmuuttovirasto lopullisen päätöksen. TE-toimiston osapäätös perustuu kokonaisharkintaan, joka sisältää työvoiman saatavuuden selvittämisen lisäksi työsuhteiden ennakkovalvonnan, jossa varmistutaan siitä, että työsuhteessa noudatetaan asianomaista työehtosopimusta ja Suomen työlainsäädäntöä. Lisäksi varmistetaan, että työnantaja kykenee suoriutumaan työnantajavelvoitteistaan. Työntekijän sopivuuden arviointi kuuluu lähtökohtaisesti työnantajalle ja TE-toimisto selvittää työmarkkinoiden käytettävissä olevan työvoiman saatavuuden.\nTyövoiman saatavuutta arvioitaessa selvitetään, voiko tehtävään saada työvoimaa Suomesta tai EU- ja ETA-alueelta. Arvioinnissa huomioidaan myös ELY-keskuksen laatima työlupalinjaus. Alueellinen työlupalinjaus perustuu ulkomaalaislakiin (301/2004) ja valtakunnalliseen linjaukseen ulkomaisen työvoiman käytön yleisistä edellytyksistä (VNp 11.10.2012).\n- ylijohtaja Pasi Patrikainen, puh. 0295 026 699\n- maahanmuuttopäällikkö Lisbeth Mattsson, puh. 0295 026 597\n- ylitarkastaja Raili Nissinen, puh. 0295 026 541\nSähköpostit ovat muotoa etunimi.sukunimi@ely-keskus.fi\nAlueellinen työlupalinjaus, Pohjois-Savo 2021.pdf\nPohjois-Savossa vajaa 12 500 työtöntä työnhakijaa kesäkuussa27.7.2021 08:05:49 EEST | Tiedote\nTyöttömien osuus työvoimasta Pohjois-Savossa oli kesäkuussa 11,1 %. Lomautettuna oli 1 050, mikä on 3 100 vähemmän kuin vuosi sitten vastaavaan aikaan. Nuoria, alle 25-vuotiaita työttömiä oli kesäkuussa 28 % vähemmän kuin vuosi sitten, mutta pitkäaikaistyöttömiä oli viidennes viime vuotta enemmän. Uusia avoimia työpaikkoja oli kesäkuussa 4 200.\nValtatien 5 Siilinjärvi – Pöljä yleissuunnittelua jatketaan Alapitkän taajamaan saakka – Vaihtoehtona tutkitaan nyt asutuksen ja pohjavesialueet kauempaa kiertävää linjausta16.7.2021 08:54:45 EEST | Tiedote\nPohjois-Savon elinkeino-, liikenne- ja ympäristökeskus suunnittelee valtatien 5 parantamista välillä Siilinjärvi – Pöljä – Alapitkä. Hankkeen vaihtoehtoja on tutkittu käynnissä olevassa yleissuunnitelman tarkistamisprosessissa. Suunnittelun lähtökohdaksi on valittu valtatien itäpuolelle uuteen maastokäytävään sijoittuva vaihtoehto ja aiemmin tutkitusta vaihtoehdosta on luovuttu.\nUseita vesistökunnostushankkeita käyntiin Pohjois-Savossa15.7.2021 08:47:44 EEST | Tiedote\nValtion harkinnanvaraiset kunnostusavustukset vesistökunnostushankkeisiin olivat haettavissa vuoden 2020 loka-marraskuussa. Pohjois-Savon ELY-keskukselle tuli hakuaikana kaikkiaan 18 avustushakemusta ja näistä 16 hankkeelle myönnettiin avustusta. Avustuksia myönnettiin järvi- ja virtavesikunnostuskohteiden suunnitteluun sekä toteutukseen. Avustusta saaneissa hankkeissa toteutetaan aiempaa enemmän hoitokalastusta erikokoisilla kohteilla. Lisäksi käynnistyy virtavesi- ja järvikunnostuksia, joissa pyritään vesien tilan parantamiseen mm. valuma-alueella tehtävien toimien avulla. Vuosien 2020 ja 2021 avustusta saaneet kunnostuskohteet käyvät ilmi liitteenä olevasta kartasta sekä hankelistauksesta. Avustusta myönnettiin yhteensä n. 243 000 € sekä ympäristöministeriön että maa- ja metsätalousministeriön avustusmäärärahoista. Ympäristöministeriön Vesiensuojelun tehostamisohjelman tavoitteena on lisätä vesistökunnostushankkeita sekä tukea asiantuntijaverkostojen toimintaa ja näin saada aikaan v\nPohjois-Savon kunnissa palkkatukea hyödynnetään eri tavoin5.7.2021 10:40:41 EEST | Tiedote\nPohjois-Savossa aloitti viime vuonna palkkatukityössä hieman yli 1200 henkilöä. Palkkatuella työllistyneitä oli eniten Kuopiossa, Iisalmessa ja Varkaudessa. Palkkatukea voidaan hyödyntää eri työnantajasektoreilla, ja kunnissa onkin huomattavia eroja siinä, millä sektoreilla tukea on hyödynnetty. Vuonna 2020 palkkatukipäätöksiä tehtiin Pohjois-Savossa yhteensä noin 7,2 miljoonalla eurolla.\nMaantie 553 Lapinmäentie-Kurkimäentie, Kuopio ja Sääskiniementie, Nilsiä Tahkovuori tietyöt alkavat24.6.2021 14:08:02 EEST | Tiedote\nHellejakso toi sinileväkukinnat Pohjois-Savon järville24.6.2021 10:32:48 EEST | Tiedote\nSinileväkukinnat - eli oikeammin sinibakteerien massaesiintymät - alkoivat Pohjois-Savossa juhannusviikolla. Havaintoja tehtiin alkuviikosta eri puolilla maakuntaa ja hyvin erityyppisissä järvissä, mutta eniten Kallaveden eri osissa. Esiintymät olivat pääosin niukkoja rantaan ajautuneita lauttoja, mutta myös joitakin runsaita esiintymiä havaittiin.\nPohjois-Savon vesitilannekatsaus 24.6.202124.6.2021 09:28:37 EEST | Tiedote\nKallaveden vedenpinta Itkonniemen asteikolla on N2000+ 82,31. Pinta on laskenut kevään huipusta jo 25 cm. Nyt taso on 5 cm alle ajankohdan pitkäaikaiskeskiarvon. Lisäjuoksutukset lopetettiin kolme viikkoa sitten. Kesäkuu on ollut vähäsateinen ja lämmin. Mikäli sama säätyyppi jatkuu, jatkuu myös nopeahko vesipintojen lasku kaikissa vesistöissä. Iisalmen reitillä päästiin kesäajan pinnankorkeuksiin varsin nopeasti. Kesäkuun juoksutukset ovat olleet pieniä. Nyt juhannusviikolla on osunut sadekuuroja myös Iisalmen reitille ja lisääntynyt valunta näkyy myös järvissä. Nilsiän reitiltä ei ole saatu pinnankorkeustietoja viime viikkoina. Juojärvellä vesitilanne on ajankohtaan nähden normaali. Viime päivien sateitten aiheuttama pinnannousu mahtuu hyvin luparajoihin. Varkauden alapuolella Haukiveden pinta on 40 cm yli ajankohdan keskimääräisen tason, kun verrataan 30 viimeisen vuoden tilastoihin. Lukema on nyt N2000+ 76,80. Taso on ajankohtaan nähden korkea. Pinta on kuitenkin laskenut kevään kor


Keskisalo juoksi ennätyksensä Zürichissä\nperjantai 18.08.2006 klo 22:32\nSuomalaisestejuoksija Jukka Keskisalo paransi omaa ennätystään 3000 metrin esteissä.\nJukka Keskisalo juoksi Zürichissä noin kahdeksan sekuntia EM-kultajuoksuaan nopeammin. OLIVIER HOSLET / EPA\nSuomen Jukka Keskisalo juoksi perjantaina Sveitsin Zürichissä miesten 3 000 metrin estekilpailussa oman ennätyksensä 8.16,74. Kultaisen liigan kilpailun voitti Qatarin Saif Saaeed Shaheen ajalla 7.56,55.\nViikko sitten Euroopan mestaruuden Göteborgissa voittaneen Keskisalon aiempi ennätys oli vuonna 2003 Pariisin MM-kilpailuissa juostu 8.17,72.\n– Alku mentiin ihan maksimivauhtia, se mitä päästin. Kolme ja puoli kierrosta ennen maalia Shaheenin jälkeinen muu joukko oli koossa. Siinä vaiheessa olisi pitänyt yrittää mennä kovempaa vauhtia, Keskisalo muisteli.\nSijoitus yllätti Keskisalon\nSuomalaisen edelle kilpailussa ehtivät Shaheenin lisäksi vain Ranskan Bouabdallah Tahri (8.15,05) ja Kenian Wesley Kiprotich (8.15,32).\n– Sijoitus oli yllätys itsellenikin. Juoksuun olen tyytyväinen. Viimeinen kierros mentiin nappi laudassa, mutta ne pari kierrosta sitä ennen olisin luultavasti päässyt lujempaa. Toivottavasti pääsen vielä tällä kaudella kunnon kansainväliseen kilpailuun, seuraavan kerran Helsingissä Ruotsi-maaottelussa juokseva Keskisalo sanoi.\nPowell tikkasi maailmanennätysaikaan\nMiesten 100 metriä Zürichissä voittanut Jamaikan Asafa Powell sivusi matkan maailmanennätystä 9,77. Aiemmin saman ajan ovat juosseet viime vuonna Ateenassa Powell ja alkuvuodesta USA:n Justin Gatlin. Zürichin 100 metrin kilpailun tulostaso oli kova, sillä toiseksi sijoittunut USA:n Tyson Gay juoksi 9,84.\nAllen Johnson yhä iskussa\nMiesten 110 metrin aidat voitti USA:n kokenut Allen Johnson ajalla 13,14 ennen Kuuban Dayron Roblesia, 13,20. Euroopan mestari, Latvian Stanislavs Olijars jäi viidenneksi ajalla 13,32.\nMiesten kiekonheittoa hallitsi myös Zürichissä liettualainen Euroopan mestari Virgilijus Alekna voittotuloksella 68,51.\nPitkämäki pieksi Thorkildsenin


Vesilaitosyhdistys - VVY:n 60-vuotisjuhlastipendi diplomi-insinööri Essi Huntukselle\nVesilaitosyhdistyksen 60 -vuotisjuhlastipendi on myönnetty tänä vuonna diplomi-insinööri Essi Huntukselle diplomityöstä ”Katsaus tietomallien potentiaaliin vesihuoltoverkosto-omaisuuden hallinnassa”.\nVesilaitosyhdistyksen 60 -vuotisjuhlastipendi myönnettiin diplomi-insinööri Essi Huntukselle.\nVesihuoltoverkosto‐omaisuuden hallinnassa keskeisimmässä asemassa on verkostotiedon laatu ja sen hallinta. Näihin kumpaankin liittyy lukuisia haasteita. Verkostotiedon laadun kannalta merkittävimmät haasteet liittyvät etenkin vanhojen verkostonosien osalta puutteellisiin lähtötietoihin, verkoston kunnon tutkimiseen liittyviin haasteisiin sekä vesihuoltolaitosten resursseihin kerätä verkostoa koskevia tietoja. Tiedonhallinnan kannalta teknisesti merkittävimmät haasteet liittyvät tietolähteiden pirstaleisuuteen, tiedonhallinnan järjestelmien sulkeutuneisuuteen sekä lukuisiin käytössä oleviin tiedon tallennus‐ ja siirtomuotoihin. Viime vuosina yhtenä ratkaisuna tiedonhallinnallisiin haasteisiin on esitetty rakennettua ympäristöä kuvaavia semanttisia datamalleja eli niin kutsuttuja tietomalleja.\nDiplomityössä tarkasteltiin semanttisten aluetason mallien sekä yksityiskohtaisten rakennustietoa kuvaavien tietomallien potentiaalia vesihuoltoverkostoihin sitoutuneen omaisuuden hallinnassa. Tekniikan kehittyessä mallien hyödyntäminen on lisääntynyt merkittävästi, mutta vesihuoltoverkostojen kuvaamiseen malleja ei ole juurikaan hyödynnetty.\nEssi Huntuksen diplomityön tavoitteena oli selvittää, minkälaisia käytäntöjä ja haasteita verkosto‐omaisuuden hallintaan liittyy erityisesti tiedonhallinnan näkökulmasta, ja minkälaisia mahdollisia parannuksia tietomallien hyödyntäminen voisi tuoda verkosto‐omaisuuden hallintaan nyt ja tulevaisuudessa. Työssä selvitettiin lisäksi, minkälaisia haasteita tietomallien hyödyntämisessä on ilmennyt, ja minkälaisia kehittämistarpeita näiden pohjalta on havaittu. Työssä käsitelty aineisto on kerätty kirjallisuudesta ja asiantuntijahaastatteluiden avulla.\nTutkimuksen keskeisin johtopäätös oli, että tietomallien ja avoimien tiedonsiirtostandardien avulla ei voida ratkaista verkosto‐omaisuuden hallintaan liittyviä perusongelmia. Näitä hyödyntämällä voidaan kuitenkin tehostaa tiedonsiirtoa eri osapuolten ja tietoteknisten järjestelmien välillä. Avainasemassa ovat etenkin edellä mainitut avoimet tiedonsiirtostandardit. Koska käytännön kokemuksia tietomallien hyödyntämisestä vesihuoltoverkostojen kuvaamisessa ei juurikaan ole, edellyttää mallien jalkauttaminen vesihuoltoon vielä paljon kehitystyötä.\nVesilaitosyhdistys on Suomen vesihuoltolaitosten toimialajärjestö, jonka jäsenet huolehtivat noin 90 % Suomen vesihuoltopalveluista. Stipendirahaston peruspääoma muodostuu jäsenten ja yhteistyökumppaneiden lahjoituksista sekä yhdistyksen omasta lahjoituksesta rahastoon. Vesilaitosyhdistyksen stipendirahasto päivitettiin yhdistyksen 60-vuotisjuhlien yhteydessä.\nVVY:n stipendi annetaan 23. kerran valtakunnallisilla Vesihuolto 2019-päivillä 15.5.2019. Myönnettävän stipendin suuruus on 3.000 euroa.\nasiantuntija Essi Huntus, Pöyry Finland Oy, Vantaa, puh. 050 471 3836\nDI Essi Huntukselle avajaisissa stipendin ojensi VVY:n hallituksen puheenjohtaja Jyrki Kaija.


"Olen ihan sairaan kova jännittäjä" – Heidi Salminen aitoi tahdonvoimalla nuorten maailmanmestariksi - Seura.fi\nJulkaisupäivämäärä 27.08.2021 18.44\n(Päivitetty 31.08.2021 12.22 )\n”Olen ihan sairaan kova jännittäjä” – Heidi Salminen aitoi tahdonvoimalla nuorten maailmanmestariksi\nHeidi Salminen harjoitteli Hipposhallilla loppukauden kisoja, kuten kauden päättäviä SM-viestejä varten. © Tommi Anttonen\n17-vuotias Heidi Salminen on uusi 400 metrin aitojen nuorten maailmanmestari. MM-kultaa Salminen nappasi 22. elokuuta Kenian Nairobissa.\nLukiolaisen loppukauden toiveissa siintävät Ruotsi-ottelu ja SM-kisat.\nOnneksi olkoon vielä tuoreesta MM-kultamitalista. Kai siellä Jyväskylässä on jo nautittu perinteiseen tapaan kunnon mitalikakkukahvit?\n”Kyllä, kakkukahvit nautittiin kotona. Ja seurani Jyväskylän Kenttäurheilijat järjestää kuulemma myös kakkukahvit kisojen yhteydessä.”\nNuorten MM-kisat menivät sinulta aivan nappiin, mutta minkälaisissa tunnelmissa lähdit Nairobiin?\n”Olin ennen kisoja valmistautumisleirillä alppimajassa Pajulahden urheiluopistolla. Näin piti tehdä, sillä nuorten MM-kisat järjestettiin 1800 metrin korkeudessa. Ennen kisoja en rehellisesti sanottuna oikeastaan osannut odottaa edes finaalipaikkaa. Lähdin siis kisoihin ilman paineita, mutta totta kai ajattelin, että olisi kiva juosta siellä uusi oma ennätys.”\nEnnen MM-kisoja 59 sekunnin raja ei ollut alittunut, mutta finaalijuoksussa selvitit urakan aikaan 56,94. Oliko se täydellinen juoksu?\n”Se oli nappijuoksu muutoin, mutta viimeiseen aitaväliin tuli vielä yksi lisäaskel, mikä teki siitä vähän sipsuttamista. Toisaalta sekin väli tuli silti tosi hyvää vauhtia. Aikaan olin niin yllättynyt, etten meinannut uskoa sitä todeksi. Ennen finaalia jalkani tuntuivat mielestäni jotenkin huonoilta, mutta eivät ne sitten vissiin olleetkaan huonot.”\nViimeisessä kaarteessa edelläsi oli vielä muutama kilpailija, mutta loppusuoralla ohitit heidät ja lopuksi vielä kisassa toiseksi tulleen ranskalaisen Ludivine Aubertin. Tuollainen loppuhetkien ohitus varmasti maistui makealta?\n”Kyllä. En tiedä mistä siinä lopussa löytyi vielä voimia puristaa ohi. Aiemminkin kisoissa loppu on tullut minulta vahvasti, mutta nyt se onnistui todella hyvin. Kyllä se viimeinen sata metriä tuli nyt ihan silkalla tahdonvoimalla.”\nMitä ajattelit heti maalin tultuasi?\n”En yleensä heti maalissa muista juoksuistani mitään, koska olen ihan sairaan kova jännittäjä, ihan adrenaliinissa.”\nOnko jännittäminen hyvä vai huono asia?\n”Kyllä sen voi kääntää positiiviseksi asiaksi, saahan siitä lisäadrenaliinia. Kunhan jännitys pysyy jotenkin hallinnassa, niin kaikki hyvin. Ja on se minulla pysynyt.”\n”Urheilulukiossa opettajat ymmärtävät hyvin kisareissuja, leirejä ja muuta urheiluun liittyvää”, Salminen kertoo opinnoistaan urheilulukiossa. © Tommi Anttonen\nKuinka tulevaisuudessa voisi myös aikuisten kisoissa saada näin kovaa tulosta aikaan?\n”Ajattelen, että nuorten MM-kullasta on aikuisten kisoihin vielä pitkä matka. Mutta totta kai haluan tulevaisuudessa pärjätä myös aikuisten arvokisoissa.”\nValmentajasi on Tuija Helander, joka aikoinaan voitti 400 metrin aidoissa kymmenen Suomen mestaruutta ja pitää edelleen myös nimissään lajin Suomen ennätystä. Mikä hänen merkityksensä sinulle on?\n”Tuija on mahtava valmentaja ja hyvä tsemppari. Hänellä on suuri vaikutus tuloksiini. Tuija sanoo aina, ettei mietitä tuloksia ennen juoksua, eikä oteta paineita ajoista. On myös hienoa kuulla hänen kokemuksiaan omalta kilpailu-uraltaan.”\nTäytät joulukuussa 18 vuotta ja olet nyt lukiolainen. Kuinka opintojen ja urheilun yhteensovittaminen sujuu?\n”Käyn lukion neljässä vuodessa ja aloitin juuri kolmannen vuoden Schildtin lukion urheilulinjalla. Siellä opettajat ymmärtävät hyvin kisareissuja ja leirejä ja muita urheiluun liittyviä asioita. Kävin kisojen jälkeen koululla niin opettajat ennättivät onnittelemaan. Koulu alkoi muutama viikko sitten, mutta totta puhuen en ole vielä itseasiassa tehnyt mitään koulujuttuja.”\nMiltä loppuvuoden kisakalenteri näyttää?\n”Nyt loppuviikosta alkavat Kalevan kisat, ja jos minut valitaan mukaan, niin Ruotsi-ottelu on 4.-5. syyskuuta Tukholmassa. Kausi loppuu 11.-12. syyskuuta juostaviin SM-viesteihin. Sen jälkeen on sitten pari viikkoa ylimenokautta.”


Tietoa tästä ainutlaatuisesta tarjouksesta\nSaat 10 Guns'n'Roses ilmaiskierrosta rekisteröitymisen yhteydessä\nEnsimmäisen yön bonus\n200% bonus aina 100 € asti ensitalletuksella + 20 Guns'n'Roses ilmaiskierrosta\nToisen yön bonus\n25 % bonus aina 200 € asti toisella talletuksella + 20 Guns'n'Roses ilmaiskierrosta\n25 % bonus aina 200 € asti kolmannella talletuksella + 20 Guns'n'Roses ilmaiskierrosta\nNELJÄNNEN YÖN BONUS\n100 % bonus aina 500 € asti neljännellä talletuksella + 20 Guns'n'Roses ilmaiskierrosta\nNightRushilla herkuttelet eduilla - liity nyt ja saat tervetulobonuksia jopa 1 000 euron edestä + 90 Guns'n'Roses ilmaiskierrosta.\nMe NightRushilla tiedämme, että nettipelaamisen huuma on erityislaatuista ja ymmärrämme, kuinka jännittävää se voi olla. Haluamme sinun nauttivan pelaamisesta niin paljon kuin mahdollista, minkä vuoksi loimme valtaisan tervetulobonuspaketin. Näin saat kaiken mahdollisen irti pelaamisesta.\nAvatessasi tilin meille jo tänään, saat halutessasi tervetulobonuksia jopa 1 000 euron edestä + 90 Ilmaiskierroksia\nOletko valmis NightRushin taianomaiseen yöhön?\n1. Vain uudet pelaajat voivat osallistua tähän kampanjaan.\n2. Talletusbonus ja ilmaiskierrosten voitot tulee kierrättää 45 kertaa ennen kuin kotiutuksen tekeminen on mahdollista.\n3. Skrillillä tai Netellerillä tallettavat pelaajat eivät voi lunastaa tervetuliaistarjousta tai ilmaiskierroksia.\n4. Minimitalletus tervetuliaisbonusten ja ilmaiskierrosten lunastamiseksi on 20€. 5. NightRush Casinon yleiset säännöt ja ehdot ovat voimassa.\n6. Kaikki voitot, jotka on ansaittu ilman talletusta saaduista ilmaiskierroksista, täytyy kierrättää 45-kertaisesti ennen kotiutusta. Ilman talletusta saaduista ilmaiskierroksista ansaittujen voittojen kotiutettavissa oleva maksimisumma on 100 euroa. Kaikki 100 euron ylittävät voitot, jotka on ansaittu ilman talletusta saaduista ilmaiskierroksista, poistetaan pelaajan tililtä.


Pitsirintaliivit Triumphin uudesta sarjasta ”Amourette Charm”, jotka luovat naisellisen ja ylellisen ilmeen. Kauniit rintaliivit sopivat erityisen hyvin isolle kuppikoolle. Kupeissa on kevyt toppaus ja kaarituki, joka muotoilee povea kauniisti. Sivut ja selkämys ovat mukavaa jerseytä, joka tukee pehmeästi. Säädettävät olkaimet ja kevyesti pehmustettu, nikkelitön hakaskiinnitys, jossa on kolme säätövaihtoehtoa ja hyvän istuvuuden varmistavat pehmeät reunat. Etuosan keskellä sievä satiinirusetti.\nOsta vaatteita edullisesti ja helposti Cellbesin verkkokaupasta ja postimyynnistä! Löydät Triumph rintaliivit -kategorian alta Triumph Kaariliivit joka makuun, samoin Triumph Kaariliivit, Triumph rintaliivit ilman tukikaarta & Triumph pienentävät rintaliivit. Tämän hetken trendivärejä ovat Musta, Valkoinen, Nugaa & Ruoste.


Makkerin blogi: Kansanopetus Lappeenrannassa 150 vuotta. ”Joka kuritta kasvaa, se kunniatta kuolee”\nKansanopetus Lappeenrannassa 150 vuotta. ”Joka kuritta kasvaa, se kunniatta kuolee”\nLappeenrannan ensimmäisen kansakoulun\nOtsikossa oleva "kansanviisaus" ymmärrettiin pitkään niin, että ilman ruumiillista kuritusta lapsista ja nuorista kasvaa kunniattomia/kunnottomia aikuisia. Tällainen käsitys vallitsi myös koululaitoksessa.\n1800-luvun loppupuolella vahvaksi pedagogiseksi virtaukseksi tuli maamme kansakouluissa herbart-zilleriläinen koulukunta. Siinä opettajan oli pyrittävä kehittämään oppilas niin ymmärtäväiseksi, että tämä omasta halustaan ja vapaasta tahdostaan teki oikein. Tämä oli ihanne, joka ei kuitenkaan käytännössä toteutunut. Maamme kansakouluväen selvä enemmistö, puhumattakaan kansamme ”syvistä riveistä”, oli vielä 1900-luvuin alussa selkeästi ruumiillisen rangaistuksen kannalla. Kun tuusniemeläinen opettaja J.T. Heiskanen ehdotti yleisessä kansakoulukokouksessa vuonna 1911 ruumiillisen rangaistuksen poistamista, vain muutamat opettajat kannattivat hänen ehdotustaan. Olihan julkiset raipparangaistuksetkin oli poistettu maamme rikoslainsäädännöstä niinkin myöhään kuin vuonna 1889. Sanomalehdissä oli kuitenkin ajoittain kirjoituksia, joissa vaadittiin ”vitsan vallan” poistamista. Monet kasvatusteoreetikot näkivät ruumiillisen kurituksen haitallisena. Suomalaisen koulujärjestelmän keskeiseksi uudistajaksi Uno Cygnaeuksen jälkeen nousseen August Mikael Soinisen (1860 – 1924) mukaan ruumiillista rangaistusta käyttävä opettaja teki huonon palveluksen kasvatustyölle. Ruumiinrangaistus olikin jo kielletty joissakin kansakouluissa, mm. Viipurin, Oulun, Helsingin suurissa kansakouluissa ja Lahden kansakoulussa, tai se oli sallittu vain koulutarkastajan luvalla.\nJohtavien suomalaisten kasvatusteoreetikkojen ja monien kasvatusalan virkamiesten keskuudessa toivottiin yleisesti kurinpitolainsäädännön muuttamista tältä osin. Tämä tapahtuikin nopeasti 1910-luvulla parin vuoden kuluessa. Vuonna 1911 kansakoulutarkastaja Hjalmar Basilier (1857 – 1927) totesi, että kansakouluopettajien tulisi olla asiassa edelläkävijöitä ja kypsiä ruumiillisen rangaistuksen poistamiseen. Samana vuonna tehtiin valtiopäiville anomus (Anomusehdotus n:o 58/1911) ruumiinrangaistuksen poistamisesta kouluissa. Kansankoulutarkastajat esittivät kokouksessaan vuonna 1912, että ”vitsan valta” poistettaisiin vihdoinkin virallisesti. Kouluylihallitus puolestaan katsoi, että ruumiillinen kuritus oli tarpeellista silloin, jos opettaja ja johtokunta sitä yhdessä vaativat, ja jos vanhemmat sen toimeenpanivat. Eduskunnan sivistysvaliokunta asettui mietinnössään kannattamaan tehtyä anomusta, jonka eduskunta sitten hyväksyikin. Ruumiillisen kurituksen kansakouluissa kieltävä asetus annettiin 24.6.1914. Vaikka lainsäädäntö muuttuu, toiminta arjen tilanteissa jatkuu usein pitkään samoja vanhoja latujaan. Näin kävi myös kouluissa käytetyn ruumiillisen rangaistuksen suhteen. Siihen turvauduttiin vielä vuosikymmeniä myöhemminkin. ”Nostin minä muutaman oppilaan seinällekin, kun mikään puhe ei tehonnut”, kuten eräs lappeenrantalainen rehtori muisteli kirjoittajalle.\nOppikoulussa oli käytössä yhdeksän luvallista rangaistusta, jotka olivat:\n1. Varoitus ja nuhtelu luokkalaisten edessä,\n2. eroittaminen tovereista,\n3. muutto alimmaiseksi luokassa,\n4. jälkeenpito koulussa viikon lopulla,\n5. nuhtelu ja moite koulun kokoontuneiden opettajain ja nuorison läsnä ollessa,\n6. aresti eri huoneessa eli karcerissa,\n7. kehoitus koulusta lähtemään,\n8. karkoitus oppilaitoksesta vissiksi lyhemmäksi tahi pitemmäksi ajaksi,\nNeljää ensimmäistä rangaistusta saattoi käyttää jokainen opettaja, rangaistuksia 5 -8 oppilaitoksen rehtori yhdessä luokanjohtajan kanssa ja karkotus ikuiseksi ajaksi voitiin tehdä vain opettajakunnan yhteisellä päätöksellä. Rangaistus numero seitsemän voitiin korvata joko holhoojan tai rehtorin antamalla ruumiillisella kurituksella. Jos sen seurauksena oli havaittavissa ”parannus”, jäi eroamiskehotus sikseen. Kun ruumiillinen kuritus kiellettiin valtion ylläpitämissä ja kannattamissa kouluissa asetuksella vuonna 1914, sen soveltaminen eroamiskehotuksen sijasta kumoutui. Se ei kuitenkaan poistanut käytäntöä, jossa kotona annetulla kurituksella korvattiin koulussa annettu ankara rangaistus. Oppikoulun käyttämistä rangaistusmuodoista oli merkittävä yllä mainittu karsseri. Karsseriin eli eräänlaisen koulun vankilaan / putkaan voitiin tuomita enintään 14 vuotta täyttäneitä oppilaita korkeintaan kolmeksi päiväksi. Karsserissa oltiin klo 8 – 20:n välisenä aikana, yleensä neljä – kuusi tuntia päivässä. Karsserirangaistus oli voimassa aina 5.5.1972 annettuun koulujärjestyksen muutokseen asti. Sen soveltaminen oli tosin sotavuosien jälkeen 1950- ja 1960-luvuilla harvinaista.\nMielenkiintoista on huomata, että Lappeenrannan\nensimmäisen suomenkielisen kansakoulun\nvarhaisimmat pöytäkirjat on kirjoitettu på svenska\nRuumiillinen kuritus ja karsserirangaistus olivat käytössä myös lappeenrantalaisissa kouluissa. Lappeenrannan yhteislyseoon rakennettiin karsseri ullakolle ensimmäisen laajennuksen yhteydessä vuonna 1907. Karsseri oli vuosittain käytössä muutamia kertoja, yleensä puoli päivää eli kuusi tuntia. Rangaistu oppilas vietti nuo tunnit pimeässä kopissa syömättä. 1920-luvulla karsserirangaistuksen aiheuttivat mm. dynamiitin varastaminen, röyhkeä ja sopimaton käytös, ilkivalta ja pitkäaikainen luvaton poissaolo. Seuraavalla vuosikymmenellä puolenkymmentä poikaoppilasta joutui karsseriin ravintolassa oleskelemisesta. Vuonna 1914 kielletyn ruumiillisen rangaistuksen kitkemisessä riitti vielä kansakouluntarkastajilla pitkään työtä. Joissakin tapauksissa rangaistuksissa oli kyse paitsi julkisesta nöyryyttämisestä myös jopa pahoinpitelystä. Toisaalta on hyvä muistaa, että lasten fyysisen kurittamisen kieltävä laki tuli voimaan vasta vuonna 1984, eli 70 vuotta myöhemmin kuin kouluissa. Alla muutamia pöytäkirjoista poimittuja rangaistusten soveltamisia:\nLappeenrannan kaupunginarkisto. Kansakoulun johtokunnan arkisto. Ca.1. Pöytäkirjat.\n1.10.1878, § 1\nKun walmistuskoulun oppilas K. L. on jo tätä ennen huonosta käytöksestään saanut monta helpompaa rangaistusta, vaan ei niistä ole ottanut vähääkään parantuakseen, niin päätti Johtokunta wiime kokouksessa rangaista häntä 12 tunnin arestissa pidolla. Mutta tätä päätöstä täytäntöön pannessa, nousi satulamaakari W. vastustamaan sanoen itseänsä L:n holhojaksi ja kopeasti väitellen ettei mainittua poikaa saa koulun kopissa pitää eikä myöskään eroittaa koulusta, tunkeutuen tällä tavoin ikäänkun koulun hallitsiaksi. Johtokunta haetutti W:n saapuville vielä tarkemmin kuulustellakseen hänen mielipidettään asiassa, vaan kun hän samalla uhmalla vastusti Johtokunnan määräämää rangaistusta ja oli peräti tyytymätön siihen, niin suostui Johtokunta yksimielisesti viime kokouksessa tehdyn päätöksen mukaan eroittamaan tänä päivänä L:n iäksi koulusta.\n8.12.1881, § 3\nJohtokunta päätti rangaista työmies P:n poian Robertin, joka oli varastanut rouva F:n kultaisen lakkarikellon sekä tutkia josko F:n pikku Kalle, joka, niinkun Robert P., käy lapsitarhassa, on ollut myös asiaan syypää. Siinä tapauksessa, jos Kalle F. syylliseksi havaitaan, vaaditaan hänen äitinsä häntä kurittamaan, mutta jollei äiti sitä tekisi, niin pidetään poika silloin koulusta eroitettuna. P:n poian kuritustavan ja laadun määrääminen jätettiin tohtori Ilmonin ja opettaja J. Pelkosen huoleksi. Sama on seuraus Robert P:lle elleivät vanhemmat antaisi häntä johtokunnan käsiin. Koulun loppujuhlasta kielletään P. ja F. silloin, jos syylliseksi havaitaan.\n5.3.1883, § 1\nPoikakoulun oppilas A. S., joka jo tätä ennen on tehnyt itsensä syylliseksi moneen rikokseen ja nyt viimeksi varkauteen, päätettiin eroittaa täksi lukukaudeksi koulusta sekä vaatia vanhempiansa antamaan jonkun Johtokunnan jäsenen läsnäollessa ruumiillisen rangaistuksen. Ellei mainittua kuritusta annettaisi, pidetään hän siinä tapauksessa ijäksi eroitettuna.\nLappeenrannan kaupunginarkisto. Kansakouluntarkastajan arkisto. Ca. Kuulustelu ym. pöytäkirjat 1937 – 1961.\nOte vuodelta 1937:\nP. ja muut pojat kertoivat, että jokaista II luokan poikaa on seisotettu korokkeen reunalla. Syy seisottamiseen on ollut milloin väärä vastaus, väärin lasketut laskut tai kirjoitusvirheet tai kuiskaamiset toverille. Tukistaminen on vieläkin yleisempää. Tuon tuostakin sattuu, että opettaja A. kurittaa heitä joko karttakepillä tai hakaviivoittimella. Iskut annetaan takapuoleen ja samalla opettaja sanoo ottavansa housunmittaa.\nOte vuodelta 1945:\nIV B-luokan oppilas E.V. kertoi, että opettaja käski hänen pyytämään kotoaan luvan, jotta opettaja saisi häntä tukistaa. Hän oli tuonut kirjallisen luvan ja häntä oli sitten muutamia kertoja tukistettu, kun oli ollut vallaton.\nOte vuodelta 1954:\nOppilas E.R. kertoo: Opettaja ottaa aina niskasta kiinni takaa päin ja puristaa kovasti. Tämä on tapahtunut useita kertoja ja eilen maantietotunnilla viimeksi. Hän otti meitä pari poikaa, jotka emme osanneet läksyjämme ja sanoi: Jos minä lyön teidät yhteen, niin tytöt saavat korjata imupaperilla tähteet\nTunnisteet: erottaminen, kansakoulu, kansakoulutarkastaja, karsseri, kielletty, kurinpito, lainsäädäntö, Lappeenranta, oppikoulu, rangaistus, ruumiillinen kuritus\nMaatyömiehestä tohtoriksi 7,5 vuodessa. (Etelä-Sai...\nKansanopetus Lappeenrannassa 150 vuotta. Tuohus. L...\nKansanopetus Lappeenrannassa 150 vuotta. Opinsauna...\nKansanopetus Lappeenrannassa 150 vuotta. ”Joka kur...


Television katselutavat muuttuvat – näistä syistä yhä useampi valitsee IPTV:n - Maxivision\nTelevision katselutavat muuttuvat – näistä syistä yhä useampi valitsee IPTV:n\nTelevision ja viihteen katselutavat ovat muuttuneet viimeisen kymmenen vuoden aikana – perinteisten jakelutapojen rinnalle nykyaikaisia vaihtoehtoja Perinteisempien antenni-, kaapeli- ja satelliittitelevisioiden rinnalle on noussut vuosi vuodelta suosiotaan kasvattava IPTV. Liikenne- ja viestintäviraston tutkimuksen mukaan IPTV-palvelujen käyttäjämäärä Suomessa kaksinkertaistui vuosien 2012-2018 aikana, ja saman trendin odotetaan jatkuvan. lähde.\nIPTV tuo iäkkäämmänkin television nykypäivään\nIPTV:n suosiota selittää tarkka kuvanlaatu, lisäkanavien ja videokirjastojen laaja valikoima sekä nykyaikaiset ominaisuudet, jotka saa IPTV-päätelaitteen avulla vanhempaankin televisioon. Tallennuspalvelujen avulla television katselusta tulee joustavaa, kun ohjelmat voi katsoa aikataulutetun ohjelmaoppaan sijaan juuri silloin kun itse haluaa. Maxivisionin tallennuspalveluun kuuluvalla Aloita alusta -ominaisuudella mahdollistetaan se, että ohjelman voi katsoa kokonaan, vaikka tallennuksen laittaisikin päälle kesken ohjelman.\nLisäpalveluvalikoimista löytyvät lisäkanavat ja -kanavapaketit tarjoavat laajan valikoiman katsottavaa moneen makuun. Suosittuja palveluja ovat muun muassa C Moren ja Viasatin kanavapaketit, jotka tarjoavat huippu-urheilua, kuten Mestarien liigan ja NHL:n sekä runsaasti elokuvia, dokumentteja, lastenohjelmia ja tv-sarjoja. Mobiilisovelluksella suoria lähetyksiä, tallenteita ja videokirjastoja voi katsoa mobiililaitteilla missä ja milloin tahansa.\nIPTV-päätelaitteissa on usein myös sovelluksia. Maxivision boksi sisältää SVT-Play ja YouTube -sovellukset, joilla sisältöjä voi katsoa ja hallita suoraan TV-ruudulta. Kuvan voi myös ”peilata” mobiiliapplikaation ja IPTV-päätelaitteen avulla TV-ruudulle älypuhelimesta tai tabletista.\nSen sijaan, että päivittäisi esimerkiksi kesämökin iäkkäämmän television uuteen, pienikokoinen IPTV-päätelaite on kevyt kuljettaa ja helppo asentaa loman ajaksi mökin televisioon. Näin vanhempaankin televisioon saadaan nykyaikaiset katseluominaisuudet, ilman suurempaa investointia.\nJääkiekon mm-kilpailut 2019 keräsivät valtavat määrät katsojia TV:n ääreen. Kisat näytettiin maksutta MTV3-kanavalta, ja kaikki ottelut erikoislähetyksineen Antero Mertarannan selostamana C Morelta.\nIPTV eli Internet Protocol TV on internet-protokollalla toimiva television jakelutapa. Yksinkertaisuudessaan IPTV toimii siis siten, että päätelaite vastaanottaa lähetyksen laajakaistayhteyden välityksellä, ja välittää kuvan televisioruudulle HDMI-piuhalla. IPTV:n käyttöön tarvitaan internet-yhteys, IPTV-päätelaite, ja HDMI-yhteydellä varustettu televisio.\nMaxivisionin palvelu toimii kaikilla liittymätyypeillä joiden nopeus on vähintään 2 Mbps, ja palvelun voi ottaa käyttöön myös ohjelmoimalla mahdolliseen nykyiseen laitteeseen Maxivisionin ohjelmiston.\nMiksi valita IPTV\nmahdollisuus tilata lisäkanavia ja -palveluita joustavasti ja helposti\nIPTV-jakelu ei ole riippuvainen antennijakelun tekniikkamuutoksista – säästyt laitepäivityksiltä\nhelppo ja edullinen käyttöönotto\nsisältötarjonta on sama kaikkialla Suomessa – ei alueellisia muutoksia kanavatarjonnassa\npäätelaitteen helppo liikutettavuus\nKotimainen Maxivision on tarjonnut IPTV-palveluita Suomessa jo yli 15 vuoden ajan, lue lisää palvelusta täältä.\nMaxivision asiakaspalvelu vastaa mielellään kysymyksiin aiheeseen liittyen:\nMA – PE 9 – 16 (09) 3508 267 tai tuki@maxivision.fi